Njemački vojnici traže odštetu zbog osiromašenog uranijuma na Balkanu | PCNEN\nObjavljeno: 20.08.2019, 10:40\nOpasnost jedino može nastupiti zbog hemijskih a ne radioaktivnih karakteristika\nKako je navedeno u tekstu portala T-online, oko 220 vojnika tražilo je odštetu zbog izlaganja uranijumu, a ovaj medij navodi da se i dalje vode žučne rasprave o tome koliko je pomenuta municija štetna za zdravlje.\nStudije Svjetske zdravstvene organizacije i Međunarodne organizacije za atomsku energiju negiraju da postoje bilo kakvi posebni rizici, dok Međunarodna organizacija ljekara protiv atomskog oružja ističe da postoje nedorečenosti u objavljenim studijama zbog čega pozivaju na preventivnu zabranu korištenja ove municije dok se pouzdano ne utvrde dugoročni efekti izlaganja, piše portal, prenosi Tanjug.\nRezultati studije pokazuju da na mjestima korištenja ove municije ne postoji gotovo nikakav rizik od radijacije, a toksikološki rizici mogu nastati samo pod vanrednim okolnostima, koji se do ovog trenutka nigdje nisu iskazali, naglašeno je u ovom dopisu.\nKontrole ratnih područja pokazale su da postoji niska kontaminacija, osim u područjima koja su u neposrednoj blizini uništenih vozila i mjesta ispaljivanja zrna. Rizici ugrožavanja zdravlja putem vode ili zemlje su veoma niski, naglašeno je.\nU poređenju sa drugim radioaktivnim supstancama, ni prirodni ni osiromašeni uranijum nisu posebno radioaktivni. Može se zaključiti da jedino direktno udisanje supstanci na ratnim područjima može predstaviti određenu opasnost za zdravlje ljud, naglasili su oni.


Parkirajte na humana parking mjesta: Pomozite onima kojima je pomoć najpotrebnija – Banjaluka24\nParkirajte na humana parking mjesta: Pomozite onima kojima je pomoć najpotrebnija\nParkiranjem na posebno označena „humana parking mjesta“ u Banjaluci, usmjeravate sredstva onima kojima je to najpotrebnije.\nNaime, Grad Banjaluka je tokom prošle godine pokrenuo ovu ideju i na ovaj način pokazala svoje humano lice, a sredstva prikupljena od humanih parkinga u proteklom periodu dodijeljena su za tri banjalučke porodice Tubonjić, Savić i Kovačević.\nKako bi Milica Tubonjić, koja boluje od cerebralne paralize i još jednog nepoznatog sindroma, dobila novu kuću i bolje uslove za život, dio sredstava upućen je ovoj porodici, dok je dio preusmjeren za podršku višečlanoj porodici Savić sa osmoro djece.\nPodrška je upućena i porodici Kovačević, nakon smrti dječaka Nikole, koji je bolovao od Volfovog sindroma, a zbog kojeg je prethodno izmijenjena i odluka, na osnovu koje su proširena prava na novčanu podršku teško oboljeloj djeci i nakon 18. godine.\nKako bi nastavili sa ovakvim aktivnostima i direktno pomogli onima kojima je to najpotrebnije, parkirajte na jedno od deset mjesta u našem gradu označena srcem.\nUz oznaku srca, kod ovih parking mjesta postavljen je i poseban saobraćajni znak na kojem je naveden i broj telefona putem kojeg se može uplatiti ovaj parking.„Humane parkinge“ možete platiti slanjem SMS poruke na broj: 083 51 24\nNa ovaj način donirate 1 KM za jedan čas parkiranja, onima kojima je to najpotrebnije.\nSlične teme: FeaturedHumani parking\nTUŽILAŠTVO POČELO NEŠTO DA RADI: Uhapšene u Banjaluci dovode u vezu i s teškim ubistvima


Prinove za dvojicu saigrača stigle su tačno devet meseci i jedan dan nakon čudesne utakmice protiv Barselone.\nSlavlje nakon utakmice Liverpula i Barselone\nLiverpul je u prvom susretu polufinala Lige šampiona, na "Kamp Nou", ubedljivo poražen sa 3:0, a kada su svi mislili da će utakmica na "Enfildu", sedmog maja, biti odigrana čisto radi reda, ekipa Jirgena Klopa je napravila neverovatan podvig.\nDžordan Henderson je kao kapiten predvodio ekipu, dok je Mohamed Salah utakmicu propustio zbog povrede, ali je na tribinama, u majici sa natpisom "Nikada se ne predaj" posmatrao kako Divok Origi i Žoržinjo Vajnaldum sa po dva pogotka ruše veliku Barselonu - 4:0 i neverovatan uspeh engleskog velikana.\nUsledilo je veliko slavlje na stadionu i na ulicama Liverpula, a izgleda da su neki od igrača bili toliko uzbuđenji, da su atmosferu preneli i u svoje domove.\nGospođa Henderson je posle dve ćerke, osmog februara rodila dečaka, dok je porodica Salah uz ćerku Maku, od subote bogatija za još jednu devojčicu.\nKako se Liverpul bliži istorijskom osvajanju Premijer lige, prve u istoriji kluba, mnogi bi mogli da se zapitaju koliko će prinova "crveni" dobiti u 2021. godini.


Presudila je odlična odbrana Srbije, koja je u prvoj i trećoj četvrtini primila jednocifren broj poena.\nKonačan rezultat je ujedno i najveća razlika koju je Srbija u 40 minuta utakmice uspela da ostvari. Ekipa Portorika je u zaostatku na ovoj utakmici bila 39 minuta i 47 sekundi.\nNajefikasnija u našem timu bila je Ivon Anderson sa 24 poena (7 skokova). Dvocifrene su bile još i Maša Janković i kapiten Jelena Bruks sa po deset poena. Na drugoj strani, deset poena ubacila je India Pagan.\nReprezentacija Srbije vraća se u ponedeljak u Beograd, gde nastavlja pripreme za Evropsko prvenstvo koje 17. juna počinje u Valensiji.\nSRBIJA: Vasić, Jovanović 4, Bruks 10, Butulija 2, Crvendakić 5, Anderson 24, Dabović 9, Janković 10, Dugalić 8, Krajišnik 5, Katanić 5, Đorđević 7.\nPORTORIKO: Melandes, Smit 3, Solis 1, Gibson 2, Stinson 2, Salaman 4, Hilari 4, Kvenonjes 4, Lozada, Zapata, Pagan 10, Benites 7.\nSport košarka Olimpijske igre ženska košarkaška reprezentacija Srbije Maja Miljković Jelena Bruks Marina Maljković Ženska košarkaška reprezentacija portorika


Dačić danas s Vučićem o rekonstrukciji | Savez vojvođanskih Mađara\nDačić danas s Vučićem o rekonstrukciji\nBEOGRAD - Premijer Srbije Ivica Dačić najavio je da će danas razgovorati s prvim potpredsednikom vlade i liderom SNS Aleksandrom Vučićem na temu promene nekih ministarstva, resora i razdvajanja nekih resora.\nDačić je izjavio je da će SPS u rekonstrukciji vlade smeniti najmanje jednog svog ministra i najavio da će krajem ove sedmice stranke vladajuće koalicije izaći sa konačnim predlozima personalnih rešenja, sa kojima će se potom ići pred vladu i skupštinu.\nDačić sinoć u "Utisku nedelje" na TV B92 nije želeo da govori o konkretnim imenima, ističući da se o tome prvo mora razgovarati na stranačkim organima.\n"Promenićemo najmanje jednog ministra, to nije sporno...Svačija funkcija je na ispitu, i Dušana Bajatovića i Slavice Ðukić Dejanović, i Milutina Mrkonjića, i Žarka Obradovića i Ivice Dačića...", rekao je Dačić, odgovarajući na pitanje hoće li na stranačkim organima zatražiti smenu Bajatovića i Obradovića.\n"Mi ćemo imati predsedništvo, sednicu glavnog odbora i to će biti završeno u rokovima", kazao je Dačić, navodeći da će svi oni koji budu promenjeni morati da podnesu ostavke, a da će, ako to ne učine, proceduralno gledano, biti razrešeni.\nGovoreći o promeni na premijerskoj poziciji, Dačić je ponovio da je spreman da o tome razgovora i da, ako predsednik Srbije Tomislav Nikolić, koji mu je poverio mandat, ili Vučiće žele da se menja koalicioni sporazum, mogu to da traže i da će se o tome razgvoari.\nOn je, međutim, naglasio da Vučić nijednom nije tako nešto od njega tražio.\nUpitan da li mu je samoinicijativno to ponudio, budući da su se stvari sada promenile i da SNS ima 40 odsto podrške, Dačić je rekao da je "izražavao spremnost da se o tome razgovara, ako je to izlaz".\n"Ja nikada nisam odbijao razgovore na tu temu, ali ne utvrđuje se ko ima koliko glasova prema istraživanju u javnom mnenju, već na izborima", rekao je Dačić.\nOn je, međutim, napomenuo da je potpuno čudna situacija to što je aktuelna vlada postigla istorijski uspeh otvaranja pregovora sa EU, a svako malo se priča o izborima.\nDačić je rekao da ne mora ni jednu više političku funkciju da obavlja u budućnosti, a da će opet biti upamćen u istoriji kao premijer vlade koja je otvorila pregovore sa Evropskom unijom, ističući da je je sve te odluke koje su bile presudne donosio u saradnji sa Vučićem.\nOdgovarajući na pitanja vezana za odnos sa Vučićem, Dačić je rekao da mnogi ne razumeju šta Vučić i on pokušavaju da postignu.\nPremijer je rekao da svi pokušavaju da posmatraju stvari kroz "prizme, ko će ostvariti veći uticaj i rejting", a da to uopšte nije slučaj.\n"Mi smo ovih godinu dana zajedno prošli kroz ovaj težak put. Vučić i ja smo pričali i dogovorili se da želimo da uradimo nešto za Srbiju", rekao je Dačić.\nPremijer je, govoreći o aferi sa testovima za malu maturu, istakao da smatra da svako treba da preuzme odgovornost i da ne želi da brani nikoga ko je grešio, ali da se mora realno utvrditi ko je za šta kriv.\nDačić je naglasio da bruka sa malom maturom nikada ne sme da se ponovi i da odgovorni svakako treba da snose kosekvence.\nUpitan hoće li biti smenjen komandant Žandarmerije Bratislav Dikić, Dačić je rekao da Vučić i on nisu na tu temu razgovarali i da, i inače, ima mnogo promena kojima se bave u okviru rekonstrukcije i da smene u MUP-u nisu bile tema razgovora.\n"Danas me je Dikić zvao da pita da li je to tačno...Mi nismo razgovarali o promenama u MUP. Tačno se zna način na koji se u policiji postavljaju određeni ljudi, sigurno da direktor ima ovlašćnja i može da predloži promenu ili imenovanje, ali ja do sada nisam dobio takve predloge.\nNaravno, generalno gledano, ne o Dikiću, i ta tema može da dođe na dnevni red", kazao je Dačić.\nUpitan da prokomentariše kako je razumeo poruku predsednika Srbije Tomislava Nikolića na obeležavanju Dana policije da su do pre godinu dana Srbiju vodili kriminalci i organizovani kriminal, Dačić je rekao da je predsednik u tom periodu bio u opoziciji i da mu je to politički razumljivo.\nOn je napomenuo da ne želi da interpretira predsednika, ali da ne veruje da je mislio na MUP, već na to da je borba protiv korupcije bila selektivna i da nije obuhvatala sve.\nNa izbore na Kosovu sa srpskim dokumentima\nDačić je izjavio da će Srbi na izborima na Kosovu i Metohiji moći da glasaju i da se kandiduju sa srpskim dokumenatima.\nOn je rekao da će se u nastavku dijaloga, zakaznog za 24. jul u Briselu, razgovarati o tome da li će stranke koje učestvuju na izborima morati da se registuju u Prištini.\n"O tome će se tek razgovorait, 24. jula, idemo dalje u razgovorima.\nStranke nisu nameravale da učestvuju pojedinačno, o tome će se stranački razgovarati...Ako se napravi jedinsteva srpska lista, nema potrebe da svaka stranka pojednačno učestvuje", kazao je premijer.\nUpitan znači li to da SPS, na čijem je čelu, neće učestvovati na izborima na Kosovu i Metohiji, Dačić je rekao da je „njegov stav“ da treba da se napravi jedistvena srpska lista, ali da će se o svemu tome tek razgovarati.\n"O ovome ćemo tek razgovorvati, nisu sva pitanja rešena, ali nama je interes da Srbi legitimišu svoju zajednicu, koja će biti formirana posle izbora i koja će biti prvi međuanrpodno priznat način za ispunjavanje srpskih intersa“, kazao je Dačić.


U Beogradu održana javna rasprava o Predlogu Nacionalne strategije za stvaranje podsticajnog okruženja za razvoj civilnog društva\nAktivnosti, Državna uprava, Strategija, EU, USAID, Saopštenja | 30.07.2015\nMinistarstvo državne uprave i lokalne samouprave, u saradnji sa Kancelarijom za saradnju sa civilnim društvom 29. jula 2015. godine u Beogradu, u Klubu poslanika, organizovalo je javnu raspravu o Predlogu Nacionalne strategije za stvaranje podsticajnog okruženja za razvoj civilnog društva u Republici Srbiji za period 2015-2019. godine, kojoj je prisustvovalo preko sto predstavnika organizacija civilnog društva i državnih institucija.\nSkup je otvorio Dražen Maravić, državni sekretar u Ministarstvu državne uprave i lokalne samouprave, koji je istakao važnost donošenja ovog strateškog dokumenta, kao preduslova za stvaranje podsticajnog okruženja za razvoj, kako civilnog, tako i javnog sektora. Maravić je takođe naglasio da je strategija izrađena u duhu dobre prakse uključivanja svih zainteresovanih strana i da je saradnja sva tri sektora – javnog, civilnog i privatnog neophodna za opšti napredak društva.\nKako je složen i dug inkluzivan proces nastanka ove Strategije tekao uz značajnu podršku dva najveća donatora – Delegacije Evropske unije i Agencije Sjedinjenih Američkih Država za međunarodni razvoj (USAID), njihovi predstavnici pozdravili su prisutne nakon državnog sekretara. Ispred Delegacije Evropske unije, obratio se Luka Bjankoni, šef Političkog sektora, ističući da Strategija treba da pomogne u traženju odgovora na pitanje kakvo je civilno društvo potrebno Srbiji, kao i da predloži konkretna rešenja za bolji pravni i institucionalni okvir za međusektorsku saradnju, kao i finansijsku održivost samih organizacija. Bjankoni je napomenuo i da teme kojima se Strategija bavi postaju još bitnije u kontekstu pridruživanja Srbije Evropskoj uniji.\nAza El-Abd, direktorka misije USAID u Republici Srbiji, naglasivši da je usvajanje ove Strategije važan korak, ali predstavlja tek sam početak – poseban izazov u predstojećem petogodišnjem periodu predstavlja primena ovog strateškog dokumenta, te je neophodno da svi partneri, odnosno nosioci predviđenih aktivnosti, uzmu učešća u tom procesu i daju svoj doprinos.\nMilena Banović, šefica Odseka za planiranje i stvaranje podsticajnog okruženja za razvoj civilnog društva, je učesnike skupa detaljno upoznala sa procesom izrade ovog strateškog dokumenta, od samog njegovog početka, nakon čega je Branka Anđelković, voditeljica projekta EU podrške Kancelariji za saradnju sa civilnim društvom, dodatno naglasila i značaj odluke Vlade da donese ovu strategiju i pokaže političku volju da svoje odgovornosti i ulogu u razvoju civilnog društva po prvi put u Republici Srbiji definiše i reguliše.\nNakon uvodnog dela javne rasprave, konsultanti angažovani za izradu Strategije, predstavili su poglavlja Strategije i mere i aktivnosti predviđene pratećim Akcionim planom, i otvorili dijalog sa prisutnim predstavnicima organizacija civilnog društva i institucija državne uprave. Tokom višesatne dinamične rasprave, prisutni su uputili veliki broj korisnih komentara, kritika i sugestija, kako u okviru pojedinačnih poglavlja i sektorskih politika, tako i po pitanju samog procesa kreiranja Strategije i njenog potencijala za dalji razvoj civilnog društva u Srbiji.


Održan protest povodom pogibije radnika na gradilištu Beograda na vodi - Mašina\nOko 250 ljudi se okupilo večeras ispred zgrade vlade Srbije u Beogradu na poziv Inicijative Ne da(vi)mo Beograd. Povod za ovaj protest je današnja pogibija dva radnika na gradilištu Beograda na vodi, što je još jedan u nizu slučajeva smrti na radnom mestu u poslednjih par nedelja.\nInicijativa Ne da(vi)mo Beograd je tokom dana uputila javnosti poziv na protest, a relativno mali broj prisutnih ljudi bi se mogao objasniti činjenicom da je protest najavljen samo nekoliko sati pre održavanja.\nObraćajući se prisutnima, Dobrica Veselinović iz inicijative Ne da(vi)mo Beograd, je rekao:\nBrojni su radnici preminuli na svom poslu, brojne žrtve porodičnog nasilja su u Srbiji ostavile svoje živote, i ovim malim simboličkim gestom govorimo da nas još uvek ima i da polako jačamo džepove otpora za naredne borbe koje svakako slede.\nAktivisti koji su pozvali na protest okupljenima su podelili cveće i sveće koje su prisutni položili na ulaz u zgradu vlade.\nPored članova Inicijative protestu su prisustvovali i aktivisti i aktivistkinje Levog samita Srbije, Marks21, SDU-a, 7 zahteva i Čuvari vatre kao i nekoliko javnih ličnosti.\nDa podsetimo, danas su poginula dva radnika na gradilištu Beograda na vodi, kada su pali sa 22. sprata, dok je, takođe danas, na gradilištu u Lučanima jedan radnik poginuo a jedan teško povređen i nalazi se u životnoj opasnosti.\nNešto ranije tokom meseca jedan radnik je poginuo kada se na njega obrušio zid a inspekcija rada je zaključila da je radnik radio bez ugovora o radu i bez zaštitne opreme. Od početka godine na gradilištima u Srbiji je poginulo 29 radnika.\nNo, iako se vlada nije oglasila zvaničnim saopštenjem povodom smrti radnika, pojavila se cenzura medija koji su ovome izveštavali. Tako je sa sajta B92 ubrzo nestao snimak incidenta na kojem se vidi kako privatno obezbeđenje sprečava novinare da pristupe mestu incidenta. Zbog sprečavanja izveštavanja novinara o pogibiji radnika danas su protestovala i novinarska udruženja.\nKljučne reči: protestradnički pokret


Idealno vreme kardio vežbi za naše telo i mozak - Muški magazin - trendovi, fitness, lifestyle, saveti, devojke...\nIdealno vreme kardio vežbi za naše telo i mozak\nAerobik vežbe ili kardio, možda predstavljaju nešto najbliže čudotvornom leku koji mi posedujemo...\nAktuelna istraživanja sugerišu da onda kada smo posvećeni regularnim vežbama koje podižu naše otkucaje srca i pokreću nas kako bi se znojili tokom dužeg vremenskog perioda, u našim telima i mozgu nastaje magija.\nDaleko jasnije razmišljamo, osećamo se bolje i možemo se zaštiti od nekih kognitivnih propadanja koja se događaju tokom godina, na šta sugerišu istraživanja.\n„Aerobik vežbe poseduju unikatan kapacitet za stimulaciju i relaksaciju, omogućujući aktiviranje i umirivanje organizma, boreći se sa depresijom i konstantnim stresom“, izjavio je autor članka Mind and Mood, objavljenog na Harvardu.\nMeđutim, koliko bi dugo trebalo da plivamo, okrećemo pedale, šetamo ili trčimo kako bismo iskoristili sve ove prednosti?\nSveukupno, istraživači sugerišu da se prava magija dešava u proseku negde između tridesetog i četrdeset petog minuta vežbanja minimum.\nNedavne studije koje su se oslanjale na navike prilikom vežbanja uključile su hiljade žena koje su se izborile sa rakom dojke i iskusile simptome kao što su gubici memorije i probleme prilikom fokusiranja. Istraživanja su pokazala da pola sata kardio vežbi i aerobika, nalik šetnji, može biti povezano sa značajno boljim performansama kognitivnog pamćenja.\nDrugi istraživački rad objavljen ovog maja, omogućuje dodatnu podršku ovim rezultatima i dokazao je kako ljudima starosti od 60 do 80 godina, 30 minuta šetnje svaki dan tokom 12 nedelja ojačava konekcije u delovima mozga koji su oslabljeni i predstavljaju glavne krivce za gubitak memorije.\nNa sličan način, nova studija u kojoj učestvuju ljudi lečeni od kliničkih vrsta depresije, pronalazi da samo pola sata šetnje dnevno tokom deset vezanih dana, deluje dovoljno kako bi proizvelo klinički relevantne i statistički značajne pomake u lečenju ovih oboljenja.\nOstala istraživanja sugerišu da je možda bolje raditi kardio vežbe tokom dužeg perioda. British Medical Journal otkrio je da stariji preko 50 godina pružaju najbolje rezultate prilikom ispitivanja mozga, kada se radi o rutinama koje kombuinuju aerobik sa treningom izdržljivosti – vežbama za izgradnju mišića nalik sklekovima i zgibovima, tokom najmanje 45 minuta.\nMeđutim, naučnici i dalje nisu sigurni zašto ovaj tip vežbi deluje toliko dobro i poboljšava rad mozga, ali određeni rezultati sugerišu da ovo ima veze sa povećanim protokom krvi, koji omogućava našem mozgu svežu energiju i kiseonik.\nJedna od poslednjih studija sprovedenih na starijim ženama koje pokazuju potencijalne simptome demencije, takođe je otrkila da vežbe povezane sa aerobikom povećavaju veličinu hipotalamusa, dela mozga zaduženog za učenje i memoriju.\nDrugi razlog zbog kog bi trebalo da se opredelimo za kardio vežbe jeste to što nam one pomažu da redukujemo nivoe prirodnog telesnog stresa izazvanog hormonima, nalik adrenalinu i kortizolu, kako nedavno utvrdila publikacija Journal of Physical Therapy Science.\nPROČITAJTE SLEDEĆI TEKST: 3 grupe mišića koje morate da vežbate ako želite da izgledate privlačnije


UN: Deseci hiljada ljudi u Somaliji umrijet će od gladi – Informer\nDeseci hiljada ljudi umrijet će od gladi u Somaliji, upozorile su Ujedinjene nacije u ovoj zemlji. Kriza sa hranom proglašena je u Somaliji prije šest mjeseci i očekuje se da će biti potrebna velika pomoć do jula ili augusta.\nŠef za humanitarne operacije UN u Somaliji Mark Bowden rekao je mreži BBC da je stopa neuhranjenih u ovoj zemlji među najvišim na svijetu. On je dodao da je četvrtina miliona Somalijaca na ivici gladi. ”Znamo da su deseci hiljada ljudi umrle u proteklih godinu dana”, rekao je Bowden opisujući stopu neuhranjenost kao “nevjerovatno visoku”. ”Najveće žrtve su djeca, oko 50 odsto djece pati od teške ili akutne neuhranjenosti”, rekao je Bowden.\nOn je dodao da je stopa neuhranjenosti počela da pada, ali će se kriza sigurno nastaviti narednih šest do sedam mjeseci. Somalija posljednjih više od 20 godina nema funkcionalnu centralnu vladu, a uništavaju je sukobi milicija. Iako je u zemlji pristigla pomoć u vrijednosti od 1,3 milijarde dolara, patnja stanovnika u ovoj zemlji je neizmjerna.\nProšle godine, deseci hiljada Somalijaca napustili su ruralne oblasti i u potrazi za hranom došli do Etiopije i Kenije. Prema procjenama UN, oko 1,5 miliona ljudi raseljeno je usljed krize. UN je zatražila dodatne fondove radi nabavljanja koza, ovaca i kamila kako bi se pomoglo ljudima da ponovo izgrade svoj život.\nHumanitarne agencije upozoravaju da sukobi ugrožavaju njihove napore, s obzirom da kenijski vojnici ulaze u zemlju da se bore sa miliantima grupe Al šabab, povezane sa Al kaidom, koja je okrivljena za niz otmica. Al šabab, koja kontroliše veći dio centralne i južne Somalije, zabranila je pristup humanitarnim agencijama na svoju teritoriju.


Nestašica čipova još nekoliko godina - Karijera\nNestašica čipova mogla bi da se reši tek za koju godinu. To je potvrdio direktor kompanije Intel Pet Gelsinger, dodajući da je ovaj problem do sada zaustavio proizvodnju pojedinim fabrikama automobila, ali je i uticaju i u drugim industrijskim oblastima, kao što je proizvodnja kućne elektronike.\nU obraćanju na IT sajmu Komputeks u Taipeiju, Gelsinger je rekao da je “trend rada i školovanja od kuće u toku pandemije covid-19 veliku potražnju čipova, te se time stvorio ogroman pritisak na njihovo globalno snabdevanje”.\n– Dok je industrija bila fokusirana da reši kratkoročne probleme i dalje postoji problem nestašice određenih komponenata u ovom sistemu koji bi mogao da potraje i nekoliko godina – rekao je direktor Intela.\nKako prenosi Vašington post, biće potrebno nekoliko godina da se smanji nestašica, ali da će u narednih devet meseci biti pokrenuta proizvodnja čipova, kako bi se, najpre, rešio problem u vezi sa autoindustrijom. Inače, Intel je u martu najavio plan vredan dvadeset milijardi dolara, a koji se tiču dve nove fabrike u Arizoni. Takođe, kompanija planira da se proširi i u Evropi.\nEkonomisti navode da bi Intelovi planovi mogli da predstave izazov za dve konkuretne kompanije koje se bave proizvodnjom naprednih čipova: Taiwan Semiconductor Manufacturing (TSMC) i južnokorejski Samsung Electronics. Inače, te dve kompanije su uspele da se nametnu kao dominantni na tom polju proizvodnje, jer su preselili industriju iz SAD u Aziju i tamo proizvode dve trećine naprednih čipova.\nS druge strane, kompanije Dell i HP nadmašili su procene Wall Streeta, jer su potrošači nastavili da kupuju računare tokom pandemije koronavirusa. Međutim, deonice kompanija su pale za jedan, odnosno šest odsto, nakon što su upozorili da bi nestašica čipova mogla uticati na njihov rad, tačnije proizvodnju laptopova ove godine.\n– Zalihe i raspoloživost delova i dalje su ograničeni – rekao je glavni finansijski direktor Della, Thomas Sweet dodajući i da će sve veći troškovi nabavke tih čipova uticati na operativne prihode.\nA HP je saopštio da će nestašica ograničiti mogućnost isporuka elektronike do kraja godine.


Prema rečima Nevenke Rangelov iz organizacije Startit, ti parametri ukazuju na to da se ovogodišnji izvoz približava celokupnom prošlogodišnjem, koji je iznosio 899 miliona evra, i da postoje predikcije da će on dostići istorijski maksimum od milijardu evra.\n- Ta predikcija izneta je još početkom godine, ali je u isto vreme i nezahvalno praviti takve vrste prognoze jer se nikada ne zna šta će se desiti. S jedne strane imamo neprekidni rast domaćeg IT sektora, a s druge uz odliv mozgova imamo i nedostatak kvalitetnog kadra - kaže ona.\nDodaje i da ta dva faktora igraju veoma bitnu ulogu za dalji rast IT industrije jer je priroda digitalne ekonomije takva da oni koji se time bave ne moraju napuštati mesto stanovanja.\n- Mi imamo jako kvalitetne kompanije koje se konstantno razvijaju i naš je cilj da ljudima pokažemo da mogu da žive dobro i u Srbiji i da ne moraju da se sele. Takođe insistiramo i na tome da podstičemo naše kompanije da prave svoje proizvode i prodaju ih direktno kupcima, a ne da budu autsorsing kompanije, odnosno puki podizvođači. I to nije loše, ali kada se pravi sopstveni proizvod, može se postići veliki rast i uspeh - poručuje Nevenka Rangelov.\nSa njom je saglasan i ekonomski analitičar i savetnik za strana ulaganja Milan Kovačević koji ističe da je konačno došlo doba da ne sanjamo više o reindustrijalizaciji nego da hodamo paralelno sa vremenom.\n- Jako je dobra vest da izvoz softverskih usluga iz godine u godinu raste, ali smatram da bi to moglo biti i bolje da nema odliva mozgova, da je bolji obrazovni sistem koji pravi stručni kadar i da se pojednostavi i popravi zakonska regulativa. Smatram da bi naše firme mogle da poprave svoje poslovne sposobnosti kada bi se usredsredile na rešavanje tih problema, a svakako mislim da situacija ide na bolje i da je to naša perspektiva - kaže Kovačević.\nKomentarišući činjenicu da je za prvih devet meseci ove godine izvezeno duplo više softvera nego u istom periodu lane, te da je trgovinski saldo IT usluga trenutno na visini od 428 miliona evra, Kovačević smatra da ne bi trebalo da čudi ako izvoz softverskih usluga ove godine premaši milijardu evra.\nViši savetnik Udruženja za elektronske komunikacije i informaciono društvo pri Privrednoj Komori Srbije Sanja Mrdović kaže da je već sada izvesno da će ovim tempom do kraja godine izvoz premašiti milijardu evra zato što su u IT sektoru novembar i decembar "udarni" u toj branši.\n- Smatram da je realno stanje mnogo bolje i da su ti iznosi verovatno veći zbog rokova plaćanja koji nisu isti za sve firme, a imate i ugovore o održavanju softvera. Svakako smatram da bi moglo biti i mnogo bolje jer još uvek u odnosu na EU ulažemo malo u IT sektor po glavi stanovnika. Ipak, otvaraju se novi smerovi na fakultetima, radi se na edukaciji školaraca i mislim da će sledeća godina biti još plodnija za IT sektor - ističe Sanja Mrdović.\nPlate programera - za juniore 700, za seniore više od 2.000 evra\nOrganizacija Startit objavila je podatke istraživanja srpske IT scene za 2017. godinu, koji nisu mnogo varirali do danas, a oni pokazuju da prosečna plata u tom sektoru zavisi od senioriteta, odnosno iskustva. Plate junior programera kreću se od 700 evra za one koji rade sa programskim jezicima Java, Python i Swift, do 1.500 evra za one koji rade C++. Plate za iste programske jezike, ali za medior pozicije su od 1.100 do 2.000 evra, a za seniore od 2.000 do 3.100 evra. Reč je o neto platama na mesečnom nivou, što znači da svi oni plaćajući razne poreze i doprinose značajno pune srpski budžet.\nIT sektor Softveri Zarada Kompjuterski softver Programiranje Plate IT industrija


Počela realizacija projekta „Čista Srbija“ u Lajkovcuvrednosti 15,5 miliona evra - MARSH online\nPočetna Vesti Društvo Počela realizacija projekta „Čista Srbija“ u Lajkovcu\nPostavljeno 18 оktоbrа, 2021\n„Mi smo ovu zemlju pozajmili od naše dece i imamo obavezu u ovom razvoju industrije i ekonomije da našoj deci ostavimo čistu Srbiju“ – naglasio je ministar građevinarstva, saobraćaja i infrastrukture Tomislav Momirović, koji je danas u naselju Rubribreza sa predsednikom opštine Lajkovac Andrijom Živkovićem i direktorom kompanije CRBC Džang Sjaojuenom prisustvovao početku izgradnje kanalizacione mreže dužine 30,1 kilometar i postrojenja za prečišćavanje otpadnih voda u opštini Lajkovac.\n“Ovo je veliki dan za opštinu Lajkovac, ali ništa manji i za Republiku Srbiju. Кonačno uspevamo da podignemo tempo radova na ekološkim projektima. Gradimo trideset kilometara kanalizacione infrastrukture i dva postrojenja za prečišćavanje otpadnih voda. Investiramo samo u Lajkovcu 15 miliona evra u ekološke projekte i kanalizacionu infrastrukturu. Ovo nisu lažni ekološki projekti, ovo nisu ekološki ustanci i organizacije, ovo je konkretan rad na infrastrukturi koji će omogućiti da čista voda odlazi u naše reke. Ova postrojenja za prečišćavanje otpadnih voda će doprineti tome da mi u narednom periodu značajno očistimo našu zemlju. Cilj nam je da u narednih pet godina 80 odsto Republike Srbije pokrijemo kvalitetnom kanalizacionom infrastrukturom i postrojenjima za prečišćavanje otpadnih voda, kako bi naše reke bile značajno i trajno čistije“, izjavio je ministar Momirović.\nMinistar Momirović se zahvalio predsedniku opštine Lajkovac i njegovom timu koji su naporno radili na projektovanju kanalizacione infrastrukture i tražili rešenja za postrojenja za prečišćavanje otpadnih voda. Andrija Živković, predsednik opštine Lajkovac, tim povodom je rekao:\n„Najveća investicija u istoriji za opštinu Lajkovac. Mi smo u prethodnih trideset godina uradili ukupno 70 kilometara fekalne i kišne kanalizacije, a sada ćemo odjednom dobiti preko 30 kilometara kanalizacione mreže. Dobićemo dva nova postrojenja za preradu otpadnih voda: jedno za Lajkovac, a drugo za Bogovađu. Ovim projektom ćemo podići kvalitet života u našoj oštini i nivo ekološke svesti građana. Činjenica da je ministar Momirović poslednjih meseci već nekoliko puta posetio našu opštinu još jedan je pokazatelj da se u Lajkovcu i čitavoj Srbiji ubrzano radi infrastruktura.“\nU opštini Lajkovac u okviru projekta „Čista Srbija“ biće izgrađeno 30.193 metra kanalizacione mreže u selima Rubribreza, Bogovađa i Jabučje, potpuna rekonstrukcija davno započetog postrojenja za preradu otpadnih voda u Lajkovcu i izgradnja novog postrojenja u Bogovađi. Ukupna vrednost projekta u opštini Lajkovac je 15,5 miliona evra, a finansijer je Ministarstvo građevinarstva, saobraćaja i infrastrukture. Izvođač radova je renomirana kineska kompanija „China Road and Bridge Corporation“ (CRBC).\nSledeća objava Izdajem nameštenu garsonjeru u Beogradu, kod Vukovog spomenika, CG, klima, kablovska, lift, useljiv od 01. novembra


TV Novi Bečej • Sanja Milenković • 1. april 2022. • 15:13 •\nU organizaciji Crvenog krsta Novi Bečej, povodom obeležavanja Svetskog dana zdravlja, u prostorijama Novog opštinskog udruženja penzionera, održano je opštinsko takmičenje pod nazivom „Šta znaš o zdravlju“, na kom su učešće uzeli učenici Osnovnih škola „Josif Marinković“ iz Novog Bečeja i „Dositej Obradović“ iz Bočara, kao i učenici Srednje škole Novi Bečej. Takmičari su po uzrastu bili podeljeni u grupe za podmladak i omladinu sa po dve ekipe, objasnila je sekretarka Crvenog krsta Novi Bečej, Dunja Svirčev Šeljmeši.\nUčesnike je ocenjivao tročlani žiri u sastavu Živice Radin, predsednika Crvenog krsta Novi Bečej, Milene Grujić, nastavnice fizike i hemije u penziji i dugogodišnje učesnice koja je dala svoj doprinos i u pripremi učenika tokom prethodne dve godine, kao i Nade Jovanović, medicinske radnice u penziji.\nEkipe podmlatka ostvarile su 75 i 66 bodova, dok su učenici Srednje škole postigli identičan rezultat sa osvojena 74 boda po timu. Svaka grupa stekla je pravo na predstavnika u narednom rangu takmičenja.\nPokrajinsko takmičenje održače se onlajn, u subotu, 9. aprila, u organizaciji Crvenog krsta Vojvodine koji je za najuspešnije učesnike obezbedio vredne nagrade.\nU nedelju, 22. maja, bioskopske projekcije u Domu kulture


U saradnji sa nama i sa našom mobilnom platformom želimo našim izdavačima omogućiti optimalnu monetizaciju inventara u mobilnim aplikacijama ili mobilnim sajtovima. Na osnovu toga je naša kompanija u saradnji sa nekoliko globalnih i lokalnih mreža razvila platformu koja omogućava izdavaču da efikasno popuni svoj oglasni prostor sa srpskim i stranim oglasima. Kroz platformu na osnovu toga se prikazuju visoko kvalitetni oglasi.\nSa našom tehnologijom možete da birate sobstvenu cenu. Ako želite da se vaš oglasni prostor prodaje po vašoj ceni i ne po 0,01 CPC smo za vas pripravili funkciju sa kojom možete birati interval vaše cene. Sa ovim pristupom uvek ćete biti u mreži koja će vam obezbediti tu cenu a vaš prostor će biti efektivno zakupljen i iskorišćen.\nSa našom tehnologijom koja sadrži veliki broj lokalnih i globalnih mreža popunjavamo vaš neprodani oglasni prostor. Uz našu pomoć je vaša aplikacija povezana sa više mreža preko kojih popunjavamo vaš oglasni prostor i samim time obezbedimo odličnu monetizaciju vaše aplikacije ili mobilnog sajta.


Novi primerci Audija A8 povučeni zbog korozije u Rusiji - Auto Republika\nTeško je izvesti da naslov ne zazvuči bombastično, kada je opoziv perjanice Audija u pitanju, ali ako možemo da smirimo situaciju, da odmah kažemo da je samo devetnaest primeraka, proizvedenih između 2019. i 2021. godine, pogođeno problemom, koji uslovljava da motor sedana iznenadno upadne u režim „vanrednog stanja“.\nNa vebsajtu tela nadležnog za pitanja bezbednosti saobraćaja u Ruskoj Federaciji, zvanog Rosstandart je kao direktan krivac za povlačenje najveće limuzine iz game luksuzne bavarske marke označena rđa, koja u „retkim slučajevima“ može da se pojavi na kućištu konektora kontrolne jedinice. Kao rezultat takvog epiloga, dešava se da se upali lampica upozorenja na status motora, uz posledičan ulazak agreta u „režim uznemira“, da pokušamo da unesemo trunku vedrine u sivu vest.\nSvi primerci Audija A8 koje dohvate majstori u servisu, biće tretirani tako da se problem eliminiše, što podrazumeva unapređenje zaptivke kućišta problematične kontrolne jedinice. Proizvođač će kontaktirati zlosrećne vlasnike putem elektronske pošte ili telefona, nakon čega se očekuje da ovi ljudi odvoje malo vremena, kako bi im Audi „besplatno“ otklonio problem, koga verovatno nisu ni bili svesni.\nInače, ovo je već druga po redu ruska, martovska kampanja povlačenja vozila nobles marke Audi, jer je početkom meseca u servis pozvano 238 vlasnika krosovera Q3 zbog tegoba s funkcionisanjem sistema elektronskog poziva u slučaju nesreće. Naime, ovaj sistem se pokazao kao potencijalno disfunkcionalan usled greške u proizvodnji.\ntags: audi a8 napredak kroz tehnologiju opoziv Audi\nprevious Seat: Ove godine stiže restilizacija za Ibizu i Aronu\nnext UPS dobija nova električna dostavna vozila\nMercedes saopštio tehničke detalje o modelu EQS


Konašenkov: Oboreni ukrajinski lovac MiG-29, helikopter Mi-24\nTanjug 14. juna 2022. 11:07\nMOSKVA – Ruski sistemi protivvazdušne odbrane tokom proteklog dana oborili su jedan ukrajinski lovac MiG-29, helikopter Mi-24 i devet dronova, izjavio je danas portparol ruskog Ministarstva odbrane general-potpukovnik Igor Konašenkov.\nOsim toga, kako je naveo, ruska PVO oborila je devet ukrajinskih dronova u oblastima Harkova i Dnjepropetrovska i DNR.\nPresretnuti su i ukrajinski projektil Točka-U u tom području i 14 MLRS raketa Smerč.\nKako je rekao Konašenkov, raketne trupe i artiljerija uništile su više od 350 okruga i komandnih mesta ukrajinskih snaga.\n„Raketne snage i artiljerija pogodili su za jedan dan 280 područja koncentracije ljudstva i vojne tehnike Oružanih snaga Ukrajine, 18 komandnih mesta, 59 vatrenih položaja artiljerijskih i minobacačkih jedinica, kao i skladište goriva u regionu Konstantinovka u DNR“, rekao je portparol ruskog Ministarstva odbrane.


Polovni Logmax harvesteri oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Harvesteri > Logmax\nPolovna Logmax harvesteri na prodaju\nPregledaj oglase polovnih Logmax harvesteri oglasa na prodaju. Možete sortirati Logmax harvesteri oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Logmax harvesteri u odeljku Brendovi.\nLogmax 4000TOpšte stanje (1-5): 4, Broj prethodnih vlasnika: 1, Zemlja proizvodnje: SE\nOvde je kompletna lista lista polovnih Logmax harvesteri za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Izvor: SrbijaDanas.com, 26.Feb.2020, 22:50 (ažurirano 02.Apr.2020.)\nProdaja zvanično počela u maju 2019. godine\nMinistar finansija u Vladi Republike Srbije, predsednik Izvršnog odbora Nove Ljubljanske banke d.d (NLB) Blaž Brodnjak i član Izvršnog odbora te banke Arčibald Kremser potpisali su danas u Ministarstvu finansija Ugovor o kupoprodaji akcija, u vezi sa 83,23% običnih akcija Komercijalne banke a.d Beograd.\nPotpisivanjem ovog ugovora, banka će dobiti novog strateškog partnera, koji će nakon završetka transakcije preuzeti >> Pročitaj celu vest na sajtu SrbijaDanas.com << i upravljanje bankom.\nRepublika Srbija će do datuma završetka transakcije ukupno prihodovati više od 450 miliona evra. Akcije Srbije u Komercijalnoj banci su prodate za iznos od 387,02 miliona evra.\nKomercijalna banka je prošle godine ostvarila istorijski rekordan profit od oko 74 miliona evra. Banka drži oko 11 odsto tržišta u Srbiji, a po visini aktive je treća po veličini banka u našoj zemlji. Zapošljava 2.744 ljudi, a za poslednje četiri godine je povećala produktivnost radnika za 20 odsto. Banka u Srbiji ima nešto više od 200 filijala, a posluje i u Crnoj Gori i u Republici Srpskoj.\nPrema podacima sa sajta NLB banke , država Slovenija je vlasnik 25 odsto akcija banke, dok sa oko 62 odsto akcija akcionara upravlja banka Melon iz Njujorka. Jedan od tih malih akcionara je i Evropska banka za obnovu i razvoj. Banka je u prošloj godini ostvarila neto profit od 193 miliona evra.\nJedina je slovenačka kompanija čije su akcije kotirane na Ljubljanskoj i Londonskoj berzi. Kupovinom Komercijalne banke, NLB banka postaje jedina međunarodna finansijska grupacija prisutna na svim tržištima bivše Jugoslavije. Iz banke su više puta isticali kako im je srpsko tržište veoma važno, kao i da Srbija ima potencijal, a što je, između ostalog, kako navode, vidljivo i po visokim stopama rasta.\nProdaja Komercijalne banke zvanično je počela u maju 2019. godine kada je Ministarstvo finansija objavilo javni poziv za prikupljanje izjava o zainteresovanosti za kupovinu. Od potencijalnih kupaca je traženo da se bave bankarskom delatnošću u poslednje tri godine, a jedan od uslova bio je i da je vrednost njihove ukupne aktive bila veća od milijardu evra na kraju 2018. godine.\nTakođe, kupci su mogli biti i investitori koji upravljaju imovinom od najmanje milijardu evra ili su poslednjih deset godina imali minimalno učešće u kapitalu od 20 odsto u najmanje jednoj bankarskoj grupi, čija ja aktiva bile preko milijardu evra u bar jednoj od godina investicionog perioda.\nRadio 021: Komercijalna banka prodata za 387 miliona evra


narodno pozorište užice Архиве – ZoomUe\nTagged: narodno pozorište užice\nPredstava za decu u četvrtak,Perplex otkazan\nUŽICE-Na velikoj sceni Narodnog pozorišta Užice biće izvedena predstava za decu „Trtica rajske ptice“ u četvrtak 13. januara od 18 časova.Predstava je u režiji Nikole Zavišića, a igraju Goran Šmakić, Bojana Zečević, Hadži Nemanja...\nPredstava “Perpleks” večeras na sceni užičkog pozorišta\nUŽICE-Večeras na Velikoj sceni Narodnog pozorišta Užice biće odigrana predstava “Perpleks”, u režiji Gorana Golovka. Predstava počinje u 19.30 časova. U ovom komadu antijunaci otvaraju apsurde svoga postojanja u nizu komičnih situacija u kojima...\nPremijera prve plesne predstave u Užicu (VIDEO)\nUŽICE – Plesna predstava „Goli“, u režiji Isidore Stanišić, premijerno će se naći na repertoaru Narodnog pozorišta Užice u subotu od 19:30. To će biti prva predstava ovog tipa u Užicu, što njeni učesnici...\nUŽICE-Na velikoj sceni Narodnog pozorišta Užice 18. i 30. novembra sa početkom u 19.30 časova će biti izvedena predstava Branislav Nušić “D PIG“ u adaptaciji i režiji Branka Popovića. U predstavi igraju: Branislav Ljubičić,...\nUŽICE-Predstava „Boli kolo“, Dimitrija Kokanova, u režiji Jovane Tomić, biće izvedena večeras u petak na Velikoj sceni Narodnog pozorišta Užice sa početkom u 19.30 časova. „Boli kolo“, kao polaznu tačku uzima stvarni događaj, ubistvo...\nKarte za 26. izdanje Jugoslovenskog pozorišnog festivala u prodaji od 4. oktobra\nUŽICE – Karte za predstojeće izdanje Jugoslovenskog pozorišnog festivala „Bez prevoda“ biće dostupne od 4. oktobra, kažu iz užičkog „Narodnog pozorišta“. Festival će se održati od 1. do 7. novembra, a u takmičarskom programu...\nPremijera predstave „Perpleks“ u petak\nUŽICE – U petak 24. septembra, na Velikoj sceni Narodnog pozorišta Užice, biće odigrana premijera predstave “Perpleks”, u režiji Gorana Golovka. Predstava počinje u 20 časova. U ovom komadu antijunaci otvaraju apsurde svoga postojanja...\nI to se zove ljubav sutra u pozorištu\nUŽICE – Predstava „I to se zove ljubav“, u režiji Ksenije Krnajski, biće izvedena sutra u Narodnom pozorištu Užice. Predstava počinje u 20 sati.\n„I to se zove ljubav“ u užičkom pozorištu\nUŽICE – Na velikoj sceni Narodnog pozorišta Užice, u utorak 14. septembra, biće izvedena predstava Mari Šizgal „I to se zove ljubav“ u režiji Ksenije Krnjanski, a u ulogama su Vahidin Prelić, Maksimović i...\nUskoro nova sezona u pozorištu\nUŽICE – Uskoro počinje nova sezona u Narodnom pozorištu Užice, a već u septembru biće održana premijera nove predstave „Perpleks“ u Režiji Gorana Golovka. Juče su počele prve probe, a praizvedba ovog komada u...


Janković je za današnji Blic, povodom izjave predsednika Srbije Tomislava Nikolića da je pogrešio u proceduri kada je tražio smenu direktora VBA, rekao da Zakon o zaštitniku građana stavlja na raspolaganje i javnu preporuku za razrešenje funkcionera. „Kamo sreće da ovim proceduralnim stvarima ne moram da opterećujem građane, ali moram. Ne bilo ko, već predsednik je rekao da je zaštitnik građana pogrešio u proceduri, a reč predsednika obavezuje, makar na odgovor“, rekao je Janković.\n„Sve je to formalno ispravno i elegantno urađeno. Zato mi je nejasno o čemu je pričao predsednik Srbije kada je rekao da misli da sam pogrešio u proceduri, a on me je upozorio, pa sam ja prihvatio. Čini mi se da je predsednik prevideo razliku između zakonom propisane preporuke i zakonom propisanog predloga za razrešenje“, rekao je Janković. Obmudsman je podsetio da je ključno je da je istim aktom preporučio razrešenje direktora VBA, kao i Gašića, jer su obojica odgovorni za prekoračenje ovlašćenja VBA na štetu prava građana, prikrivanje prekoračenja, ometanje postupka kontrole i odbijanje zakonom propisane saradnje sa ombudsmanom.\nKako je Janković objasnio, zbog toga ministru odbrane koji je ovlašćen za razrešenje direktora VBA, nije preporučio da donese odluku o tom razrešenju. Nikolić juče novinarima u Beogradu rekao da misli da je ombudsman pogrešio u proceduri, i da ga je na to upozorio, što je on i prihvatio.


Čuvari drevne srpske i balkanske muzike: Koncert braće Teofilović u Zvezdara teatru – Gloria\nČuvari drevne srpske i balkanske muzike: Koncert braće Teofilović u Zvezdara teatru\nJelena Tomašević: Plakala sam kao kiša posle pobede u “3K duru”\nBraća Teofilović, Ratko i Radiša održaće 29 marta u 19.30 koncert u Zvezdara teatru. Na repertoaru će se smenjivati njihove stare i nove pesme iz Zapadne i Istočne Srbije, sa Kosova, iz Makedonije, sa njihovih prethodnih izdanja, ali i neke do sada neobjavljene numere.\nTeofilovići, kao i uvek na beogradskim koncertima, obećavaju i specijalnog gosta, čije će ime biti iznenađenje.\nOd Antičkog amfitetara u Ohridu, preko bečke Koncerthose, pa do Kenedi centra u Vašingtonu, brojnih festivala na Korzici, u Švajcarskoj, Nemačkoj, Ratko i Radiša su svoju jedinstvenu muzičku interpretaciju predstavili širom sveta, a muzička kritika im je između ostalih dodelila epitete “glasovi stoleća“ i “umetničke ikone“.\nMartovski koncert u Zvezdara teatru biće prilika da se ponovo susretnu sa domaćom publikom koja će čuti neke od dobro poznatih numera iz bogate diskografije ovih umetnika, koji su svoj debi album objavili pre 20 godina.\nBraća Teofilović, koncert, Zvezdara Teatar\nŽurka u slavu dobre muzike i gramofonskih ploča: Heroji domaćeg roka kao di džejevi na BUKA!SADA!\n“Lorencačo” ponovo na sceni JDP-a: Sloboda Mićalović kao heroina firentinske priče iz doba Medičija\nNova strast Nikole Đurička: Džoni voli da priča priče


Nova odluka: Građani Srbije ne mogu u Crnu Goru ni sa negativnim testom na koronavirus! | Vestinet.rs\nPočetna AKTUELNO\tNova odluka: Građani Srbije ne mogu u Crnu Goru ni sa negativnim testom na koronavirus!\nNova odluka: Građani Srbije ne mogu u Crnu Goru ni sa negativnim testom na koronavirus!\nCrna Gora je objavila kada će otvoriti granice za građane Srbije kako bi mogli da uđu u tu zemlju bez karantina.\nKako je saopštilo Nacionalno koordinaciono telo za zarazne bolesti, posebno je razmatran slučaj Srbije, čiji građani su sada svrstani u grupu zemalja koji ni sa negativnim testom na koronu ne mogu ući u Crnu Goru.\nKako je navelo Nacionalno koordinaciono telo, to se može promeniti „tek nakon što bude poznat zdravstveni ishod nedavnog sportskog događaja u Beogradu na kojem je dopušteno prisustvo desetina hiljada gledalaca čime je proizveden visoki epidemiološki rizik“, prenosi RTCG.\nCrnogorsko Nacionalno koordinaciono telo, na predlog Instituta za javno zdravlje, odredilo je tri kategorije zemalja za ulazak njihovih građana u Crnu Goru.\nU prvoj su zemlje čiji državljani mogu da uđu u Crnu Goru bez ikakvih ograničenja. U njoj su, između ostalih, Austrija, Australija, Bugarska, Češka, Danska, Grčka, Nemačka, Švajcarska, Slovenija, Hrvatska, ukupno 106 država.\nU drugoj su države čiji građani mogu u Crnu Goru uz negativan test na virus korona star ne više od 48 sati. Među njima su Albanija, BiH, Poljska, Italija, Ukrajina, Turska, Rumunija i Izrael. Na ovu listu Crna Gora je svrstala i deo Srbije, odnosno nepriznato Kosovo.\nNa listi zemlja čijim državljanima je zabranjen ulazak u Crnu Goru, uz Srbiju su i Rusija, Švedska, Belorusija, Severna Makedonija, Belgija, Francuska, Velika Britanija, Španija i Portugalija.\nNavedeno je da sve nove mere stupaju na snagu u nedelju, 21. juna u 24 sata.\nNacionalno koordinaciono telo je navelo kako je posebno analiziralo epidemiološku situaciju u Srbiji.\n„Konstatovano je da nesmetan protok ljudi i robe predstavlja i stratešku politiku Crne Gore, kojoj je naša zemlja iskreno privržena i naš ekonomski interes i potrebu. Jednoglasno je zaključeno da odluka o otvaranju prema Srbiji može biti doneta tek nakon što bude poznat zdravstveni ishod nedavnog sportskog događaja u Beogradu na kojem je dopušteno prisustvo desetina hiljada gledalaca čime je proizveden visoki epidemiološki rizik“, ističe se u saopštenju, aludirajući na nedavni fudbalski derbi Partizan-Crvena zvezda.\nOdlučeno je da ove mere ne važe za zdravstvene i naučne radnike, osobe koje obezbeđuju transport putnika i robe, diplomate i radnike humanitarnih organizacija, određene kategorije putnika u tranzitu i osobe kojima je potrebna međunarodna zaštita.\nNovom odlukom odobreni su čarter letovi kako bi turisti mogli da dođu u Crnu Goru, ukinuto je ograničenje broja putnika vazduhoplova generalne avijacije, a ista pravila važe za sve putnike koji dolaze jahtama.\nKako je saopštila Vlada Crne Gore, „rezultati epidemioloških i bezbednosnih provera ukazuju da je nakon gotovo trideset dana u kojima u Crnoj Gori nije bilo potvrđenih slučajeva infekcije virus ponovo importovan i to neodgovornošću pojedinaca“.\nDmitrij Peskov: Poljska bi mogla da predstavlja pretnju za Rusiju!\nGeneralni direktor SZO: Svet je u novoj i opasnoj fazi, imamo 150.000 novih slučajeva u jednom danu!


Novinarima se prvo obratio Sekretar za kulturu Ivan Karl koji je istakao da je ovo novi BEMUS u tom smislu da ima zadatak i ideju da se publika podmladi, a program približi mlađim generacijama koje muziku u velikoj meri konzumiraju sa mobilnih telefona, želja je da se njima na vreme otkrije klasična muzika, kako bi kasnije više posećivali koncerte. Otud i slogan Klasika danas više nego ikad, jer postojji namera da se publika koja treba da nastavi tradiciju BEMUS-a, jednog od najstarijih gradskih festivala, privuče na duže staze.\nDirektor Cebefa, Damir Handanović je izjavio da je slogan Klasika danas više nego ikad u potpunosti opravdan, jer nakon obeleženih pola veka BEMUS-a, zlatnim pedesetim BEMUS-om, ovo 51. izdanje festivala sa kvalitetnim programom - dočekujemo spremni. On je pohvalio prisutne za dobro obavljen posao u pripremi festivala, a posebno je istakao koncert Vanese Mej kao događaj koji komunicira sa mlađom i sa starijom publikom.\nNa početku svog obraćanja umetnički direktor festivala Bojan Suđić je obavestio prisutne da se svečano otvaranje festivala 6. oktobra na kome nastupaju operske zvezde Anđela Georgiju i Čarls Kastronovo uz orkestar RTS, preseljava iz Sava centra u Kolarčevu zadužbinu. Razlog ovome je taj što, i pored glamura koji nudi Velika dvorana SC, Kolarac ipak daje posebne tehničke uslove za održavanje ovako specifičnog događaja i obezbeđuje publici intimniji kontakt sa izvođačima, a osluškivale su se i sugestije, molbe ljubitelja muzike i vokalne umetnosti.\nU nastavku svog izlaganja Suđić je rekao da smo ušli zapravo u drugih pedeset godina života BEMUS -a, i da mi zapravo nemamo festival značajniji i utemeljeniji u muzičkoj kulturi od ovog. On je lično pratio radove prethodnih selektora, razvoj festivala, mišljenja i spolja i iznutra, sve koncerte koji su bili uklopljeni manje ili više u celinu, sva osporavanja, krize - ozbiljno ih uzimajući u obzir. Istakao je da mu je važno bilo da 51. Bemus u sebe utka iskustva prethodnih festivala, da se izbegne tendencija koja kod nas postoji, a to je da se istorija meri od nas, već da se raniji rad i iskustva prethodnika takođe uvažavaju posebno kada je reč o festivalu sa ovako dugačkom tradicijom. Sav taj glamur velikih umetnika koji su na Bemusu nastupali, treba uzimati u obzir, kao i prepoznavanje od javnosti i struktura koje su Bemus podržavale, a zadržava se vizija jednog živog festivala, koji nije muzički eksponat, već na mnoge načine odgovara potrebama ovog vremena, kreira nove komunikacije i nove publike, što nam je svima zadatak. On smatra i da svaki od umetnika zaslužuje posebnu konferenciju za novinare, jer su to sve značajne biografije.\nLjubiša Jovanović, naš doajen flaute je naglasio da je velika čast za njega da nastupi na Bemusu, posebno jer na ovom festivalu obeležava 40 godina umetničkog rada, a osvrnuo se na neverovatnu slučajnost da je pre 40 godina na Bemusu nastupio 8. oktobra, što je datum njegovog koncerta i ove godine. On je rekao da BEMUS ostaje simbol prave umetnosti za sve i da se mnogi bave muzikom upravom zbog BEMUS-a. Ovo je objasnio svojim impresijama iz detinjstva kada je na Bemusu prisustvovao koncertu Karajana i misli da je ovaj događaj ostavio toliko jaku impresiju i obeležio život mnogim generacijama, opredeljujući ih ka bavljenju muzikom.\nTrubač Stjepko Gut je istakao veliko zadovoljstvo i sreću što nastupa sa velikanom trube Duškom Gojkovićem i džez orkestrom RTS na BEMUS- u.\nPrva srpska simfonijska džez svita je naziv projekta koji je Gut radio sa Bojanom Suđićem pre skoro deceniju, a predstavio je stare pesme i motive koje su preživele vekove. U ovoj sviti dobile su simfonijsko ruho, dok je džez bio osnova svega. Gut se osvrnuo na džez obrazovanje u Srbiji sa pohvalama i istakao Srbiju kao najnapredniju čak u Evropi, uzimajući u obzir broj i kvalitet izvođača koji se školuju.\nŠto se koncerta u Beogradu na Bemusu tiče rekao je kako će Duško Gojković izvesti mejnstim bi -bap program, dok će on sam izvoditi obrade starih srpskih motiva, za koje smatra da nose jednu posebnu energiju.\nStjepko Gut je objasnio kako mu boravak u Beogradu toliko znači da, ukoliko se desi da ga poseti samo na jedan dan u toku svojih dugačkih turneja po Evropi, taj dan u Beogradu mu obezbedi dovoljno energije da nastavi dalje.


RTCG - Radio Televizija Crne Gore - Nacionalni javni servis :: Ekonomija :: Počelo elektronsko upravljanje akciznim markicama\n15. 02. 2021. 14:05 >> 14:59 0\nUprava carina je počela sa primjenom sistema za elektronsko upravljanje akciznim markicama.\nSistem, kako su objasnili, omogućava akciznim obveznicima automatizovanu komunikaciju sa Upravom u dijelu izdavanja akciznih markica za obilježavanje akciznih proizvoda, na način kako je to propisano Uredbom o obilježavanju duvanskih proizvoda i alkoholnih pića akciznim markicama.\n„Akcizne markice za obilježavanje duvanskih proizvoda i alkoholnih pića koje se izdaju putem navedenog sistema, pored novog izgleda sadrže i bezbjedonosni QR kod, kao i niz digitalnih i drugih sigurnosnih elemenata“, kazali su iz Uprave.\nTim rješenjem su uvažene odredbe Odluke Evropske komisije (EK) o tehničkim standardima za bezbjedonosne karakteristike za duvanske proizvode, kao i odredbe Zakona o potvrđivanju Protokola o eliminaciji nezakonite trgovine duvanskim proizvodima.\nIz Uprave su naveli da će se novom tehnologijom štampanja akciznih markica unaprijediti efikasnost carinske službe u suzbijanju nezakonite trgovine duvanskim proizvodima, što je i preporuka EK data u godišnjim izvještajima o napretku u pristupanju Crne Gore Evropskoj uniji (EU).\n„Podnošenje zahtjeva za izdavanje akciznih markica, njegovo odobravanje i izdavanje akciznih markica, obavlja se putem veb aplikacija za akcizne obveznike i carinske službenike, putem kojih će, na jednostavan i efikasan način, biti omogućena kontrola upotrebe akciznih markica za konkretan akcizni proizvod za koji su i izdate“, dodali su iz Uprave.\nZa potrebe pristupa sistemu, identifikacija akciznog obveznika obavlja se putem digitalnog sertifikata koji je izdalo ovlašćeno sertifikacionog tijela, kao i autorizacijom Uprave carina da je akcizni obveznik registrovan u akciznom sistemu.\n„Posebnost sistema ogleda se i u razvoju aplikacije za pametne telefone putem koje se pristup informacionom sistemu može obavljati sa udaljene lokacije. Ova aplikacija koja je prvenstveno namijenjena građanima, ali i carinskim službenicima, omogućava skeniranje QR koda od građana u cilju pribavljanja informacija o akciznom proizvodu, te upućivanje te informacije Upravi“, navodi se u saopštenju.\nSistem za elektronsko upravljanje akciznim markicama infrastrukturno je povezan na nacionalnu aplikaciju za akcize, koju je Uprava razvila paralelno, u kojoj se nalaze odgovarajuće baze podataka o akciznim obveznicima i akciznim proizvodima.\n„Ovom aplikacijom će, pored navedenih funkcionalnosti, biti omogućeno i elektronsko praćenje kretanja akciznih proizvoda u režimu odloženog plaćanja akcize, upotrebom elektronskog akciznog dokumenta, kao bitne pretpostavke za buduće povezivanje sa EU akciznim sistemom (EMCS)“, dodaje se u saopštenju.\nRazvoj sistema za elektronsko upravljanje akciznim markicama rezultat je otvorenog postupka javne nabavke i realizacije ugovora zaključenog između Uprave carina i kompanije Leonhard Kurz Stiftung & Co.KG sa sjedištem u Njemačkoj.\nSa druge strane, razvoj nacionalne aplikacije za akcize rezultat je projekta Podrška Upravi carina u oblasti akciza, finansiran iz Instrumenta za evropske integracije (EUIF).\nDetaljna uputstva za korišćenje oba sistema nalaze se na sajtu www.upravacarina.gov.me


O stanju u stočarstvu na sedmom zasedanju Pododbora za poljoprivredu - Svrljiske novine\nO stanju u stočarstvu na sedmom zasedanju Pododbora za poljoprivredu\nNa sedmoj sednici Pododbora za praćenje stanja u poljoprivredi u marginalnim – najnerazvijenijim područjima Republike Srbije, održanoj 25. novembra, razmotrene su opasnosti od nodularnog dermatitisa i drugih bolesti životinja i stanje u stočarstvu.\nStanje u stočarstvu, kada su u pitanju bolesti životinja, članovima Pododbora predstavio je dr Miloš Petrović, direktor Veterinarskog specijalističkog instituta u Nišu. On je istakao da je od juna meseca tekuće godine, kada se nodularni dermatitis pojavio u Republici Srbiji, tačnije u Bujanovcu, veterinarska služba, u saradnji sa lokalnom samoupravom, Vojskom Republike Srbije i Ministarstvom unutrašnjih poslova, za veoma kratko vreme uspela da suzbije bolest i štetu nastalu usled oboljevanja životinja. U Republici Srbiji eutanazija je izvršena nad 594 goveda u 16 opština, a isplaćena naknada iznosila je preko 60 miliona dinara. Distribuirano je oko 110 000 vakcina protiv nodularnog dermatitisa, a za 25 dana vakcinisana su sva goveda u Pčinjskom, Jablaničkom, Topličkom, Nišavskom i Pirotskom okrugu. Petrović je naglasio i da se na Institutu u Nišu očekuje otvaranje laboratorije za molekularnu dijagnostiku, što će pospešiti i sam rad Instituta, jer se neće gubiti vreme na otkrivanje zaraznih bolesti.\nMiodrag Milković, predsednik Upravnog odbora Veterinarske komore Srbije, dodao je da javnost nije dovoljno upoznata sa pojavom nodularnog dermatitisa, odnosno bolesti kvrgave kože, i da se apelovalo na pozornost još od februara 2016. godine, kada se bolest pojavila u Turskoj, a potom proširila na Makedoniju i Bugarsku. Rečeno je i da neke veterinarske stanice nisu imale sredstava da izađu na teren i da se pojedinim veterinarskim stanicama mora pružiti finansijska pomoć, kao i da u Surdulici i Bujanovcu ne postoji ni jedna veterinarska stanica. Takođe je navedeno da se na terenu moraju vršiti deratizacija i dezinsekcija, jer insekti imaju veliku ulogu u prenosu bolesti kod stoke.\nNa sednici je razmotreno i stanje u veterinarskoj službi, a Milija Miletić, predsednik Pododbora, naveo je da u Srbiji postoji 348 veterinarskih stanica, 624 veterinarske ambulante, 17 veterinarskih stanica u stečaju, i dve stanice, u Bujanovcu i Lebanu, koje nisu u postupku privatizacije, zbog velikog broja transporta životinja u tim okruzima. U Srbiji postoji oko 3500 veterinara, ali je privatizacija veterinarskih stanica loše urađena.\nGradimir Milosavljević, doktor veterinarske medicine iz Svrljiga, pohvalio je terensku veterinarsku službu i konstatovao da je odgovorno i profesionalno odreagovala prilikom suzbijanja nodularnog dermatitisa.\nSednici je predsedavao Milija Miletić, predsednik Pododbora, a prisustvovali su i narodni poslanici mr Marko Milenković, Zvonimir Đokić, Ivana Nikolić i Marija Janjušević.\nmilija miletic, Odbor za poljoprivredu, Poljoprivreda, Stočarstvo\nPrevPrethodna‚‚Svrljiško veče“ u Knjaževcu po drugi put\nSledećaKULTURA: 33. književni susreti „Dani Gordane Todorović“Next


Medjusobne optužbe SSP i SNS za nasilje u Novom Sadu\nStranka slobode i pravde (SSP) ocenila je danas da je sve češće nasilničko ponašanje u Novom Sadu posledica činjenice da vlast predvodjena Srpskom naprednom strankom (SNS) "generiše mržnju prema sopstvenim gradjanima", a te optužbe odbacio je novosadski odbor SNS-a uz navode da im je borba protiv kriminala i nasilja u društvu na prvom mestu.\n“Ovakvo nasilničko ponašanje nije izolovano, već se pojavljuje toliko često da to ne može biti naučen obrazac od lokalnih nasilnih pojedinaca, već se kontinuiranim porukama mržnje i nasilja najviših SNS državnih funkcionera i nereagovanjem institucija nametnuo kao prihvatljiv i poželjan. Vlast SNS-a generiše mržnju prema sopstvenim gradjanima i koristi nasilje u obračunu sa svojim neistomišljenicima šaljući na taj način poruku da je nasilje dozvoljeno”, saopštila je SSP.\nU nekoliko tuča proteklog vikenda u centru Novog Sada, u kojima je učestvovalo više od 20 ljudi medju kojima je najviše bilo maloletnika, povredjeno je šest osoba, a u tučama su korišćeni noževi, palice, šipke, šrafcigeri i kaiševi.\n“Ovaj nemili dogadjaj nema nikakve veze ni sa jednim funkcionerom, niti članom SNS. Za razliku od onih koji, poput najokorelijih huligana, upadaju u Javni medijski servis Srbije i napadaju zaposlene i policiju, a istovremeno im ni porodično nasilje nije strano, SNS se upravo trudi da joj borba protiv kriminala i nasilja bude jedan od prioriteta u delovanju”, navela je SNS.


Šest prednosti seksa u stabilnoj vezi - WANNABE MAGAZINE\nŠest prednosti seksa u stabilnoj vezi\nKad ste nekome posvećeni, stvari se među vama periodično menjaju, da bi se prilagodile zahtevima veze i izazovima kroz koje prolaze parovi rešeni da istraju.\nOdnos zapada u rutinu i stagnaciju samo onda kad odbijate promene, borite se protiv njih i ne vidite širu sliku – da je veza osobit organizam, koji prolazi kroz razne faze, probleme i promene, kao i svaki drugi živi organizam, s tim što vas je ovde dvoje, koji se uvek iznova prilagođavaju svojoj vezi i otkrivaju sopstvene sposobnosti za razvoj i promenu.\nKao vitalan deo veze, seks takođe podleže periodici, promenama i problematičnim periodima koji zahtevaju strpljenje i prevazilaženje.\nUigrani ste i znate kako da dođete do vrhunskog zadovoljstva\nUvek možete da se oslonite na poznavanje i uigranost i da po utvrđenom receptu jedno drugom pružite najveće zadovoljstvo. Ima perioda kada vam prija samo takav seks, jer vam pruža utočište i stabilnost i svest o tome da imate partnera koji vam potpuno odgovara i koji vas voli i prihvata takve kakvi ste.\nPonekad se dešava da se seksate kao da ste upravo izmislili seks\nPeriodi razdvojenosti i sve ostale okolnosti kada nema seksa zbog problema koje treba rešavati, fizičke indisponiranosti, oporavka od bolesti ili porođaja, mogu da rezultiraju ponovnim zbližavanjem, kada dođe vreme za to, u kome jedno drugom pristupate kao da vam je prvi put – sa radošću, tremom i uzbuđenjem, pomalo nespretni, oprezni i nežniji nego pre. I kad otkrijete da sve i dalje radi, osećaćete se kao da ste upravo izmislili seks i patentirali ga.


Lažni arheolozi pohode iskopine kod Zaječara\nZAJEČAR - Na prostoru kasnoantičkog arheološkog lokaliteta Feliks Romulijana kod Zaječara, otkada je pronađena zlatna fibula, kopča koju su Rimljani nosili na odeći, sve je više lažnih arheologa, upozorio je direktor Narodnog muzeja u Zaječaru Bora Dimitrijević.\nOni s mapama, detektorima, lampama i drugom opremom danju šetaju, a noću kopaju, kazao je Dimitrijević dodavši da je prostor Romulijane, koji obuhvata 20 hektara, teško zaštititi od ovih "posetilaca".\nProstornim planom je predviđeno da se u okviru prve zone zaštite u narednih pet do deset godina otkupi oko sto hektara zemlje oko lokaliteta, koja bi bila vlasništvo opštine Zaječar, ali to, prema rečima Dimitrijevića, ne bi rešilo problem.\nVršilac dužnosti šefa Odeljenja kriminalističke policije zaječarskog SUP-a Sanja Antoski rekla je da policija reaguje po prijavama i da je u poslednjih pet godina podnela nekoliko prijava protiv lažnih arheologa. Na antičkovizantijskom lokalitetu Ravna kod Knjaževca policija je uhvatila čoveka sa predmetima koje je tu iskopao, oduzela ih i protiv njega se sada vodi sudski postupak.


Što siromašniji građani, to bogatiji funkcioneri | FOCUS\n« London neće povući rezoluciju o Srebrenici\nNovopazarska bolnica dobila nove aparate za neonatologiju »\nŠto siromašniji građani, to bogatiji funkcioneri\nIako sandžačke opštine i Grad Novi Pazar spadaju među najnerazvijenija područja u Srbiji, funkcioneri u ovim mestima primaju iste ili veće plate od svojih kolega koji su na čelu najrazvijenijih gradova u državi.\nOsim toga, prema podacima Zavoda za statistiku i Agencije za borbu protiv korupcije, njihove plate, bez dnevnica, putnih troškova i ostalih dodataka su nekoliko puta veće od prosečnih zarada građana koji su ih birali.\nNajveći jaz između primanja čelnika i onih u čije ime vrše vlast beleži se u Novoj Varoši i Novom Pazaru gde su plate funkcionera skoro četiri puta veće od prosečnih zarada građana.\nTako predsednik Nove Varoši Dimitrije Paunović (SNS) zarađuje 116.000 dinara, dok je prosečna majska plata u ovoj Opštini bila manja od 35 hiljada dinara.\nGradonačelnik Novog Pazara Meho Mahmutović (SDP) samo na ime te funkcije koju obavlja prima 109.000 dinara, 75.000 dinara više od prosečnog stanovnika ovog Grada.\nPribližno iste plate kao Paunović i Mahmutović, primaju i čelnici mnogo razvijenijih Beograda (Siniša Mali (SNS) – 120.000 dinara) i Lazarevca (Dragan Alimpijević (SPS) – 119.000), ali su prosečne zarade u ovim mestima skoro dva i po puta veće nego u Novoj Varoši i Novom Pazaru.\nNišta drugačija situacija nije ni u ostalim sandžačkim opštinama. Prosečne plate u Priboju su među najnižim u Srbiji i iznose nešto preko 27.000 dinara, što ne smeta predsedniku Opštine Lazaru Rvoviću (SNS) da svakog meseca inkasira tri puta više, odnosno 88.000 dinara.\nPoređenja radi, istu platu prima i predsednik Lajkovca, jedne od najrazvijenijih opština u Srbiji, Živorad Bojičić (SPS). Prosečna majska primanja u Lajkovcu su bila veća od 70.000 dinara.\nŽitelji Sjenice i Tutina, koji spadaju u grupu devastiranih područja, tokom maja su prosečno primili po 36.000 dinara, dok su plate predsednika opština Hazba Mujovića (SDA) i Šemsudina Kučevića (SDA) bile 84.000, odnosno 85.000 dinara.\nZanimljivo da su najveće prosečne zarade u Srbiji tokom maja zabeležene u Kostolcu i iznosile su 78.000 dinara, dok su primanja predsednika ove Opštine Ivana Savića (SNS) dva i po puta manja, samo 29.000 dinara.\nOvaj unos je objavljen 2. Jula 2015., 19:58 i pohranjen je kao .. Sve odgovore na ovaj unos možete pratiti pomoću RSS 2.0. Možete preskočiti na kraj i ostaviti komentar. Pinganje trenutno nije dozvoljeno.


Za saniranje šteta na poplavljenim područjima TK izdvojeno 200.000KM - SodaLIVE.ba / Već drugu deceniju zajedno!\nZa saniranje šteta na poplavljenim područjima TK izdvojeno 200.000KM\nU posjeti Tuzlanskom kantonu danas boravi delegacija Agencije za vodno područje rijeke Save, koju predvodi direktor Sejad Delić.\nGospodin Delić je istakao da je saradnja sa Vladom Tuzlanskog kantona i Ministarstvom za poljoprivredu, vodoprivredu i šumarstvo u proteklom periodu bila izuzetno uspješna. Poduzeto je niz zajedničkih mjera i realizovani su brojni projekti zahvaljujući čemu posljednje poplave u Tuzlanskom kantonu nisu imale posljedice kakve su zabilježene na drugim područjima.\nMeđu najznačajnijim projektima koje Vlada Kantona realizuje u saradnji sa Agencijom za vodno područje rijeke Save su regulacija Spreče i sanacija Brane Modrac. Tako će biti i u narednom periodu istakao je gospodin Delić najavivši da je između ostalog Agencija u ovoj godini planirala podržati veći broj projekata u općini Gradačac, potom u Srebreniku, Kalesiji, ali i drugim općinama Tuzlanskog kantona.\n„Mi smo u prošloj godini u oblast vodoprivrede investirali oko sedam miliona konvertibilnih maraka. Namjenski utrošak sredstava od vodoprivrednih naknada pokazao je rezultate upravo u ovom periodu poplava kada u našem Kantonu nismo imali veliki broj poplavljenih objekata. Očekujem da ćemo i u ovoj godini imati na raspolaganju isti iznos sredstava i da će u oblasti vodoprivrede u našem Kantonu biti načinjen dodatni iskorak“ istakao je premijer Mujić.\nDirektor Agencije za vodno područje rijeke Save najavio je da bi za saniranje šteta na poplavljenim područjima Tuzlanskog kantona, u dijelu za koji je nadležna ova Agencija, trebalo biti izdvojeno oko 200 000 KM.\nUrednik 22. Januara 2010.


Sohu: Neočekivani odgovor Rusije na embargo na naftu prekinuo je sve planove Evropske unije\nHome/SPEKTAR/Sohu: Neočekivani odgovor Rusije na embargo na naftu prekinuo je sve planove Evropske unije\nEntuzijazam EU za naftni embargo brzo je prestao nakon neočekivanog odgovora Rusije, piše kinesko izdanje Sohu.\nUkrajinski sukob je jedinstvo evropskih zemalja pretvorio u „tečni nered“, kažu kineski analitičari.\nSve unutrašnje nesuglasice, koje se u EU odavno ne pamte, isplivale su na površinu i razotkrile rasparčanost u odnosima. To se posebno odnosi na naftni embargo, koji je izazvao ozbiljan raskol u Evropskoj uniji.\nPrema rečima kineskih stručnjaka, Brisel nije krio oduševljenje kada je konačno dogovorena delimična zabrana uvoza goriva.\nOd početka ukrajinske krize, Zapad je nastojao da oduzme Rusiji prihoda od trgovine energentima. Naftni embargo je trebalo da bude veliko dostignuće u antiruskoj kampanji, ali Moskva nije gubila glavu, a sva radost evropskih lidera brzo je izbledela.\n„Evropski lideri su mislili da bi mogli da zadaju smrtonosni udarac Rusiji, ali su se zvaničnici EU prerano radovali. Moskva je neočekivano otvorila dva nova tržišta nafte, što je uznemirilo Evropsku uniju“, navodi se u članku.\nPrema rečima Ivana Abramova , zamenika predsednika Komiteta Saveta Federacije za ekonomsku politiku, Rusija će moći da pronađe tržišta za naftu u jugoistočnoj Aziji i Africi. Štaviše, budžet zemlje neće ni najmanje osetiti ako Moskva napravi popust za nove kupce.\n„Rusija je dala snažan odgovor na zabranu nafte u EU. Ovde se Moskva ne može obuzdati: svet je veliki, a uvoznika će biti dosta. Indiji i Kini je potrebna ruska nafta, ali i jugoistočnoj Aziji, zajedno sa Afrikom, takođe je preko potrebna energija“, navodi se u publikaciji.\nIndonezija je, na primer, još u martu pokazala veliko interesovanje za isporuke goriva iz Ruske Federacije. Prema mišljenju stručnjaka, zemlja neće propustiti priliku i kupovaće naftu sa popustom u velikim količinama.\n„Po svemu sudeći, broj zemalja koje se odluče za kupovinu ruske nafte samo će se povećavati, a ruskom budžetu ne prete finansijski gubici od popusta na gorivo“, naglašavaju autori.\nIstovremeno, Evropska unija nastavlja da slepo podržava američku antirusku kampanju, doživljavajući teške ekonomske posledice.\nPrema mišljenju analitičara, odbijanje ruskih energenata pre svega šteti blagostanju zapadnih zemalja, koje su prinuđene da traže alternativne dobavljače goriva.


Vlada Saudijske Arabije je dugo negirala umešanost u napade. Ambasada te zemlje u Vašingtonu saopštila je da podržava objavljivanje poverljivih dokumenata i da se "jednom za svagda završe optužbe na račun kraljevstva". Takođe, ambasada negira bilo kakvu umešanost Rijada.\nBret Eglston, čiji je otac poginuo u rušenju Svetskog trgovinskog centra u Njujorku, kaže da skidanje oznake tajnosti sa dokumenta "ubrzava potragu za istinom i pravdom".\nDžim Krajndler, zastupnik porodica žrtava, u saopštenju je naveo da "nalazi i zaključci u istrazi FBI-a potvrđuju argumente u tužbi protiv saudijske vlade zbog umešanosti u napade 11. septembra".\n"Ovaj dokument, zajedno sa dokazima koji su do sada prikupljeni, prikazuje kako je Al Kaida radila unutar SAD uz podršku saudijske vlade. Između ostalog, tu su i podaci o međusobnim telefonskim pozivima saudijskih zvaničnika i njihovim "slučajnim sastancima" sa otmičarima, kao i dokazi da su im pomagali da se smeste i upišu se u dobre škole letenja".\nKada je davao iskaz FBI-u, Bajomi je susret u restoranu opisao kao "slučajan".\nI Bajomi i Tumari nisu bili u SAD u vreme napada 11. septembra.


Obradoviæ: Pet dana traje neviðeni napad na Dveri - B92.net\nIzvor: Beta utorak, 31.07.2018. | 16:36\nDodao je i da ne krije da ima onih koji su bili protiv ulaska u savez, ali da je to "normalna demokratska situacija".\nObradoviæ je rekao da mu je jasno da su "mnogi zainteresovani da se Dveri uruše", ali to im neæe uspeti, jer su Dveri jedinstvene bez obzira na razlièita mišljenja.\n"Ako se neko dvoumio da li je odluka Dveri da postanemo osnivaèi Saveza za Srbiju dobra, nakon serije histeriènih napada na Dveri u režimskim medijima ovih dana dobili smo definitivnu potvrdu da smo doneli pravu odluku", rekao je Obradoviæ.\nOn je dodao da veæ pet dana traje "neviðeni napad na Dveri iz svih moguæih naprednjaèkih oružija", od izmišljotina, laži i podmetanja.\nObradoviæ je rekao da je Savez najveæi opozicioni blok posle 15 godina u Srbiji i da je ujedinjenje opozicije bilo neophodno da bi se smenila aktuelna vlast i da se nada da æe to biraèi razumeti "bez obzira što u Savezu nekog vole više ili manje".\nOn je ocenio da predsednik Srbije Aleksandar Vuèiæ prvi put dobija ozbiljnog politièkog protivnika i da je "nervozan" jer mora da preda Kosovo, jer je to, kako je naveo, "obeæao kada su ga pre šest godina sa Zapada doveli na vlast", a sa druge strane formira se "najjaèi opozicioni blok posle 15 godina" koji ima jasan stav povodom predaje Kosova.\nUpitan kako æe saraðivati sa Demokratskom strankom (DS), koju je do juèe optuživao da je nanela mnogo štete Srbiji dok je bila na vlasti, Obradoviæ je odgovorio da je do saradnje došlo jer je promenjen vrh DS i da se sa Zoranom Lutovcem kao liderom otvorila perspektiva za razgovore o saradnji.\nOn je rekao da su u Savezu svi svesni toga da ima mnogo politièkih i ideoloških razlika, ali da su odluèili da ih ostave po strani i ujedine se kako bi pokušali da smene aktuelnu vlast, kao i da se u 30 programskih taèaka Saveza nalazi veliki broj progamskih taèaka Dveri, da su zadovoljni odnosom prema Kosovu i Rezoluciji 1244 i da su se zbog toga opredelili za saradnju.\nObradoviæ je dodao da je važna ideja o formiranju prelazne vlade struènjaka, u kojoj niko od lidera opozicije ne bi bio ministar i èije bi trajanje bilo oroèeno na godinu dana, kako bi donela niz sistemskih zakona, uredila državu, sredila biraèki spisak, "oslobodila medije" i stvorila uslove za slobodne izbore na koje bi èlanovi Saveza izašli samostalno.


Telenor 4G mreža dostupna u preko 40 gradova i mesta u Srbiji\nTelenor intenzivno radi na širenju pokrivenosti 4G mrežom, koja je sada dostupna u preko 40 gradova i mesta širom Srbije. Od planiranih 620 baznih stanica, kojima će do kraja godine biti pokrivena polovina stanovništva Srbije, do sada je postavljeno oko 450.\nDo šest puta brži prenos podataka, pouzdana internet konekcija, brže pretraživanje interneta i besprekorno korišćenje najzahtevnijih digitalnih servisa, poput Deezera za slušanje muzike ili servisa Capture za čuvanje fotografija i video-zapisa, prednosti su najbržeg interneta.\nKorisnici Telenora koji imaju uređaje sa mogućnošću da podrže 4G potrebno je da svoju SIM karticu zamene za kompatibilnu 4G SIM karticu (uSIM kartice) u najbližoj prodavnici Telenora. Zamena SIM kartice je besplatna. To je ujedno i osnovni preduslov za korišćenje 4G interneta. Pored toga, neophodno je da korisnik bude u oblasti koja je pokrivena 4G signalom.\nDo kraja ove godine, sva naselja sa preko 10.000 stanovnika imaće pristup 4G mreži. Već sada svi korisnici Telenora mogu da koriste brzi internet gde god da postoji pokrivenost mobilnim signalom. Mapu pokrivenosti možete pogledati na internet strani www.telenor.rs.\nSpisak gradova i mesta u kojima je dostupna Telenorova 4G mreža:\nAranđelovac, Bačka Palanka, Beograd, Bor, Bujanovac, Čačak, Zlatibor, Gornji Milanovac, Jagodina, Kragujevac, Kraljevo, Kruševac, Lazarevac, Leskovac, Mladenovac, Niš, Nova Pazova, Novi Pazar, Novi Sad, Obrenovac, Palić, Pančevo, Paraćin, Pirot, Požarevac, Preševo, Ruma, Šabac, Smederevo, Smederevska Palanka, Sombor, Sremska Mitrovica, Stara Pazova, Subotica, Trstenik, Užice, Vranje, Vrbas, Vrnjačka Banja, Vršac, Zaječar, Zrenjanin.\nTamara Kojić i Jovana Daljević – talentovane milenijalke iz Srbije na Telenor Forumu mladih\nTelenor Grupa i Nobelov centar za mir odvešće Tamaru, Jovanu i još 24 mladih društvenih lidera iz Azije i Evrope na put od Osla do Bankoka, kako bi tokom godinu dana odgovorili na izazov: rešavanje globalnih problema uz pomoć tehnologija.\nTelenor Forum mladih počinje tokom nedelje Nobelove nagrade za mir u Oslu, od 8. do 11. decembra. Mladi će prisustvovati događajima organizovanim u čast dobitnika Nobelove nagrade za mir, predsednika Kolumbije Huana Manuela Santosa, i timski raditi na rešenjima ključnih društvenih izazova.\n„Uzbuđeni smo što ćemo okupiti delegate iz Evrope i Azije pred kojima je izazov da pokrenu rešenja za globalna društvena pitanja. Uz pomoć ovog programa želimo da mladi shvate svoj potencijal da pokrenu promene“ rekla je Liv Tores, izvršna direktorka Nobelovog centra za mir.\nNakon događaja u Oslu, mladi će nastaviti rad u virtuelnim timovima. Okupiće se ponovo u Bankoku u maju 2017, a završetak će biti digitalna izložba timova sa Nobelovim centrom za mir u oktobru.\n„Verujemo u mlade koji poseduju ideje, strast i društvenu svest. Optimisti smo u pogledu mogućnosti koje tehnologija pruža, i smatramo da komunikacija koja prelazi granice može da doprinese miru. U Telenoru sa nestrpljenjem očekujemo okupljanje mladih lidera koji će sarađivati sa našim stručnjacima i partnerima iz Nobelovog centra za mir“, rekao je Sigve Brekke, predsednik i generalni direktor Telenor grupe.\nJovana Daljević (24) teži da podigne svest o položaju dece i mladih s posebnim potrebama u našem društvu. Koristi moć reči i interneta da pred široku javnost iznese teme unapređenja kvaliteta njihovog života, osnaživanja i socijalne inkluzije.\nTo čini kao autor bloga Fondacije Novak Đoković i onlajn Portala Mladi. Sa prijateljima iz Živi zdravo udruženja organizuje humanitarnu akciju "Naš kilometar za njihov bolji život".u.\nTamara Kojić (25) je s prijateljima osnovala kampanju „BahatoParkiram.com“, kojom je pokrenula društvenu kritiku parkiranja na zelenim površinama i trotoarima.\nPokretač je inicijative „Kilometar kose“, koja pruža podršku deci oboleloj od malignih oboljenja. Putem društvenih mreža uspela je da podigne svest o tim pitanjima i mobiliše javnost na dugoročnu akciju.\nSvaki tim imaće stručnog mentora koji će ga tokom godinu dana rada na osmišljavanju rešenja, a podršku u njihovom kreiranju pružiće agencija za dizajn usluga Livework koju je angažovao Telenor. \nSvi zajedno treba da pretvorino internet u bolje i sigurnije mesto, posebno se usredsređujući na decu\nTelenor je u Srbiji već deset godina aktivan učesnik rastuće digitalizacije društva, sa ambicijom da donese internet svima. Ta pozicija donela nam je i privilegiju da se, uz pomoć naših partnera, angažujemo i pretvorimo Internet u bolje i sigurnije mesto, posebno se usredsređujući na decu.\nTelenor ima ambiciju da obezbedi Internet za sve. Kad kažemo za sve, zaista tako i mislimo – za svaku osobu, bilo gde na planeti. Međutim, da bismo ostvarili tu ambiciju, moramo da prepoznamo i eliminišemo prepreke koje postoje na tom putu. Uvereni smo da internet obogaćuje dečji svet, ali znamo i da dečja potreba za istraživanjem donosi rizike. Kao posebno osetljiva grupa, deca zaslužuju veliku pažnju i podršku iz okruženja kako bi izbegla sve opasnosti i uživala u sigurnom korišćenju interneta. Zbog toga, zajedno sa iskusnim partnerima, aktivno promovišemo bezbedno korišćenje komunikacionih tehnologija kod dece i tinejdžera, ali i kod nastavnika, roditelja i staratelja. Ključni prioriteti su prevencija digitalnog nasilja i razvoj bezbednog onlajn okruženja.\nDa bi promovisali vrednosti i pozitivne modele digitalnih komunikacija i podstakli omladinu da ih usvoji, kreirali smo Fejbuk stranicu „Biraj reči, hejt spreči“, koja ima više od 15 hiljada pratilaca. U okviru ove akcije do sada su realizovane različite aktivnosti u kojima je učestvovalo više od 15.000 studenata i 4000 nastavnika i roditelja. I ne samo to. Organizovane su brojne aktivnosti, a neke od njih su istraživanje „Bezbednost dece na internetu”, veliki broj treninga i radionica, dva Fejbuk takmičenja, Beogradski maraton.\nU okviru projekta je pokrenuta i prva Fejbuk aplikacija ove vrste -SOS platforma za pomoć žrtvama digitalnog nasilja. Ona omogućava podjednako i žrtvama i svedocima nasilja da ga prijave i dobiju potrebnu pomoć onlajn, ostajući anonimni.\nTelenor se takođe angažovao na drugim aktivnostima koje se odnose na ovu temu: dostupnost roditeljske kontrole za korisnike, filteri za nezakonite vebsajtove sa elementima seksualnog zlostavljanja dece u saradnji sa Ministarstvom unutrašnjih poslova (od 2012.godine), i pokretanje vebsajta www.netpatrola.rs, kao onlajn mehanizma za prijavljivanje slučajeva.\nPremijer Aleksandar Vučić u poseti Telenoru\nPredsednik Vlade Republike Srbije Aleksandar Vučić posetio je danas Telenor, najvećeg pojedinačnog investitora u Srbiji, koji već deceniju uspešno posluje na našem tržištu. Tom prilikom održan je radni sastanak na kom su, pored premijera, prisustvovali Ingeborg Ofsthus (Ingeborg Øfsthus), generalna direktorka Telenora u Srbiji, Nj. e. Arne Sanes Bjornstad (Arne Sannes Bjørnstad), ambasador Kraljevine Norveške u Beogradu, Rasim Ljajić, potpredsednik Vlade Srbije i ministar trgovine, turizma i telekomunikacija i Ana Brnabić, ministarka za državnu upravu i lokalnu samoupravu. \nNa sastanku je bilo reči o zajedničkim inicijativama i pitanjima iz oblasti telekomunikacija koja se odnose na regulaciju i razvoj tržišta, kao i dalju digitalizaciju društva.\n„Vlada Republike Srbije uložila je značajne napore u unapređenje uslova poslovanja i investicione klime u Srbiji. Neophodno je da nastavimo da radimo u pravcu stvaranja ravnopravnih uslova za sve igrače na tržištu i zajedno pronađemo rešenja koja će stimulisati dalje investicije. Želimo da digitalizujemo društvo u Srbiji jer će nova rešenja omogućiti kvalitetniji život građana i imati brojne benefite kako po privatni sektor, tako i po državu”, rekla je Ingeborg Ofsthus (Ingeborg Øfsthus), generalna direktorka Telenora.\nRazgovaralo se i o tome na koji način kompanija, kao lider na tržištu telekomunikacija, može da pomogne u poboljšanju efikasnosti rada državne uprave.\n„Telenor ie najveći strani investitor u Srbiji. Tokom deset godina, kompanija je rasla u skladu s norveškim vrednostima na kojima se razvija još od 1855. godine. Danas je Telenor jedan od najboljih promotera Srbije, kao mesta za razvoj poslovanja”, rekao je Nj. e. Arne Sanes Bjornstad, ambasador Kraljevine Norveške u Beogradu.\nTokom deset godina, Telenor je uložio više od 445 miliona evra u razvoj infrastrukture i servisa. U protekle dve godine, kompanija je pokrila celu Srbiju brzim mobilnim internetom, a njegovi korisnici su prvi osetili sve prednosti 4G mreže. Mapa pokrivenosti se ubrzano širi i, do kraja godine, 50 odsto stanovništva Srbije biće pokriveno 4G signalnom.\nMama, tata i mi - u digitalnom svetu\nS obzirom na savremeni način života i tempa koji nameću svakodnevne obaveze, moderne tehnologije su olakšale funkcionisanje porodice.\nNovo doba donelo je i nov način komunikacije, ali nove modele savremene porodice. Okrenite se samo oko sebe - svaki vaš član porodice sigurno ima mobilni telefon, kao i porodice vaših suseda, prijatelja, rođaka. Njegova neophodnost u svakodnevnom funkcionisanju postala je gotovo neizbežna. Zahvaljujući pametnim telefonima, svi članovi porodice mnogo lakše i brže, gotovo u hodu, završavaju svoje obaveze. Međutim, dosta je i onih kojima najbliži žive na nekom drugom kraju planete, i nemaju priliku da ih često viđaju. Ipak, internet im je omogućio da ih, kada god požele, čuju i vide i u svakom trenutku i na svakom mestu budu u kontaktu sa njima.\nIako su se mlade generacije vrlo brzo “sprijateljile” sa novim tehnološkim prijateljima one starije su, uz malo instrukcija mlađih, odlično savladali tehniku njihovog korišćenja. Deca danas od najranijeg detinjstva rastu uz pametne uređaje i internet, a sa druge strane i starije generacije drže korak sa novim mobilnim tehnologijama jer im olakšavaju mnoge svakodnevne obaveze.\nIako nam ponekad, možda izgleda pomalo zabavno kada vidimo neku stariju osobu kako “četuje”, kupuje ili plaća onlajn, rezerviše let, putovanje ili smeštaj u drugom gradu, činjenica je da se i stariji sve više i brže prilagođavaju modernim načinima života.\nOd trenutka kada su se mobilni telefoni uselili u naše živote – osnovne funkcije su vrlo brzo zamenile one napredne, pa ste za kratko vreme, osim običnih razgovora i slanja SMS poruka došli do toga da uvek budete onlajn. Na taj način, roditelji mogu komunicirati sa svojom decom, ne moraju da brinu o tome da li su stigli kući bez problema, i da li su imali neki problem.\nDanas postoji i veliki broj gedžeta koji su zabavni za najmlađe, a od velike pomoći su roditeljima, jer mogu uvek da znaju gde se nalazi njihovo dete. Osim toga, postoji i veliki broj aplikacija koje beleže sve detetove aktivnosti onlajn, kao i pozive i poruke.\nDigitalne tehnologije savremenoj porodici štede vreme i pružaju mogućnost da više vremena provode zajedno. S obzirom da današnje domaćice, osim kućnih, imaju i veliki broj drugih obaveza, posebno ukoliko se radi o uspešnoj poslovnoj ženi, savremene tehnologije su im omogućile da im spremanje kuće i obavljanje kućnih poslova više budu zabava, nego obaveza.\nJedan od načina je sistem “smart home” u okviru koga su određeni uređaji u kući povezani, i mogu da se kontrolišu uz pomoć aplikacije na mobilnom telefonu. Na taj način današnje “domaćice” mogu da uključe mašinu, zagreju ručak ili uključe grejanje uz pomoć nekoliko klikova na svom pametnom telefonu, dok sede u svojim foteljama u kancelarijama, i pre nego što stignu kući.\nU svakom trenutku u kontaktu\nS obzirom da savremeni način života i rada podrazumeva često odsustvo od kuće, i dosta provedenog vremena bez porodice, pametni telefoni i internet omogućili su da vam oni koje volite budi blizu. U svakom trenutku možete poslati fotografije ili video sa mesta na kome se nalazite, možete razgovarati sa njima onlajn. Osim toga, naučnici najavljuju da bi u bliskoj budućnosti mogli da se pojave i uređaji koji “osećaju”. To bi još moglo da poveća kvalitet komunikacije i osećaj prisutnosti sa onima koji nisu pored vas.\nOsim digitalizacije naše svakodnevne komunikacije, digitalizovao se i obrazovni sistem. Osim što najmlađi imaju mogućnost da, ukoliko izostanu iz škole, propušteno gradivno nadoknade učeći onlajn, zahvaljujići digitalnim dnevnicima, roditelji imaju mogućnost da provere ocene svojih đaka. To je posebno velika prednost ukoliko zbog poslovnih obaveza nisu u mogućnosti da češće odlaze u školu.\nZahvaljući svim prednostima modernih tehnologijama, roditelji uspevaju da svoje obaveze završavaju u “hodu” i time ostavljaju sebi prostor da se druže, igraju i zabavljaju sa svojim mališanima, olakšaju sebi, ali i njima njihovo odrastanje i iskoriste slobodne trenutke na prave stvari.\nInformišite se o najnovijim aplikacijama i sajtovima, slušajte decu da biste razumeli šta im je važno i zašto im je to važno. Ovo je način da znate više, savetujete ih češće i zajedničkim aktivnostima izbegnete digitalno nasilje i neprijatne situacije\nDruštveni mediji nisu samo način života za mlade ljude – oni su njima sam život. Da bismo pomogli našoj deci da budu sigurni i bezbedni u onlajnkomunikaciji i interakcijama, da pametno koriste društvene mreže i aplikacije i dele pozitivne vrednosti, moramo pratiti šta se dešava, istraživati i biti u stanju da im dajemo osnovne smernice o društvenim medijima. Što više znate o temi – to će vam deca više verovati i vaši saveti će im biti smisleniji. Informišite se o najnovijim aplikacijama i sajtovima, slušajte svoju decu da biste razumeli šta im je važno i zašto im je to važno.\nOvo je način da znate više, savetujete ih češće i zajedničkim aktivnostima izbegnete digitalno nasilje i neprijatne situacije.\nKoliko smo svesni šta naša deca rade na društvenim mrežama?\n• Gradite otvoren odnos pun poverenja sa svojom decom, zato što će takvom odnosu dete sa vama razmenjivati svoje strahove, izazove, tuge i vi ćete kao roditelj moći da pomognete u situacijama kada im je pomoć potrebna.\n• Slušajte ih i razumejte. Pažljivo usmerite svoju pažnju na ono što vam dete saopštava, slušajte bez osuđivanja i procenjivanja onoga što čujete, svako od nas, deca naročito otvaraju dušu pred onim ko sluša srcem. Jedna od najvažnijih potreba i nas odraslih, a i dece je da od onih do kojih nam je stalo dobijemo razumevanje.\n• Zajedno sa decom dogovorite se o pravilima kako se treba ponašati na društvenim mrežama, tako je veća šansa da se ta pravila i poštuju.\n• Pratite njihovo ponašanje i reagujte uvek kada vidite promene u ponašanju.\n• Izražavanje snažnih osećanja mogu da vas uplaše ili zbune.\n• Treba da znate da kada detetu dozvolite da ispolji osećanja, to pomaže detetu da se oslobodi napetosti i da se rastereti. Dozvolite detetu da izrazi bes, tugu, strah.\n• Informišite se da biste podelili prave informacije sa decom.\n• Nikada ne ostavljamo podatke o tome gde se krećemo - ni mi, ni naši ukućani.\n• Ne otkrivamo lične podatke.\n• Pažljivo biramo koju vrstu informacija delimo sa drugima.\n• Proveravamo identitet osoba koje nam šalju zahteve za prijateljstvo\n• Objasnite im kako da se zaštite. Ako je vama teško da to uradite, pronađite nekoga ko to bolje zna od vas, pa ga u dogovoru sa vašim detetom zamolite za pomoć.\nPratite šta deca rade na Internetu!\n• Pitajte ih šta sve rade na društvenim mrežama. Slušajte pažljivo šta vam dete govori, gledajte dete u oči, pokažite neverbalno da ste prisutni za njega/nju.\n• Udubite se i isprobajte i sami da otpratite trendove i dešavanja na Internetu i na društvenim mrežama. Ako vam to baš i ne ide, imajte na umu da je kvalitet odnosa ona što podstiče razvoj vašeg deteta.\n• Slušajte bez osuđivanja, pridikovanja, procenjivanja onoga što čujete.\n• Deca otvaraju dušu pred onima koji ih prihvataju baš takvim kakvi jesu.\n• Povežite se sa njima da biste razumeli koji fenomeni i kakve vrednosti boje njihova interesovanja na društvenim mrežama.\n• Pričajte sa decom o sistemu vrednosti i vaspitnim temama. Objasnite im da ponašanje koje je neprimereno u realnom životu, nepristojno je i na Internetu.\n• Predložite im da ne odgovaraju na poruke kada su ljuti na nekog i da ne donose važne odluke kada su tužni.\n• Učite ih da je mržnja štetna po one osobe koje mrze i da najviše zla donosi njima. Pokažite to i na primerima u odnosima sa ljudima.\nViše informacija na facebook.com/BirajReciHejtSpreci\n„Telenor porodica“ – rešenje za sve porodične priče\nPrema istraživanju kompanije Telenor, porodice su najveći korisnici mobilne telefonije u Srbiji. Preko 70% stanovništva živi u porodici sa tri i više članova, a podaci UNICEF-a pokazuju da mobilni telefon u Srbiji poseduje 94% osnovaca i 99% srednjoškolaca. Korisnici smatraju da najviše poziva i poruka razmenjuju upravo između članova porodice.\nKao odgovor na ove potrebe, Telenor uvodi ponudu „Telenor porodica“. U okviru ponude, porodice mogu da povežu individualne pakete u grupu od tri, četiri ili pet članova, čime dobijaju neograničene pozive i poruke između sebe, 30%, 40% ili 50% više minuta, poruka i megabajta u pojedinačnim paketima, i mogućnost da jedni drugima pošalju mobilni internet.\n„Našim korisnicima koji okupe porodicu u Telenoru nudimo jednostavna rešenja i inovativne servise kako bismo im unapredili i olakšali komunikaciju.Po prvi put na tržištu, korisnici „Telenor porodice“ moći će jedni drugima da prosleđuju mobilni internet, i to na veoma jednostavan način, putem Moj Telenor aplikacije, Moj Telenor portalа ili SMS-om. U narednom periodu, ponudi ćemo priključiti nove usluge i aplikacije“, izjavio je Slobodan Papak, rukovodilac sektora za postpejd za fizička lica u Telenoru.\nIstraživanje uticaja novih tehnologija na porodice, koje je Erikson sproveo 2015. godine, pokazalo je da većina porodica smatra da upotrebom mobilnih telefona češće komuniciraju, bolje se poznaju i lakše organizuju obaveze i aktivnosti tokom nedelje. Dok se važne teme u porodici i dalje razmatraju tokom zajedničkog ručka ili druženja, telefon se koristi za praktične stvari i organizaciju dnevnih obaveza. Zanimljivo je da tate preferiraju razgovore, dok su mame i deca skloniji pisanju poruka. Tinejdžeri su najveći korisnici mobilnog interneta, koji im pored komunikacije omogućava i dosta zabave.\n„Telenor porodica“ odgovara na različite potrebe svakog člana porodice, omogućavajući im da uvek budu u kontaktu, kao i da uživaju u svim prednostima pouzdanog i brzog interneta i Telenor mreže.\nKorisnici mogu lako da pozovu članove porodice da se priključe grupi putem Moj Telenor aplikacije, Moj Telenor portala, SMS porukom, kao i u svim Telenor prodavnicama. Kada se priključe „Telenor porodici“, korisnici i dalje mogu da, uz svoj individualni paket, kupe mobilni telefon. Korišćenje „Telenor porodice“ iznosi 150 dinara mesečno uz svaki pojedinačni paket u grupi, а mogu ga aktivirati postojeći i novi postpejd korisnici.


Priveden golman jer je primio 43 gola! (foto)\nM. D. 20. septembra 2016. 09:55\nKlub Vonderot iz Nemačke, koji se takmiči u jednoj od nižih liga, srušio je neslavni rekord porazom 0:43 od rivala PSV Oberhausena. Ni to nije kraj, naime, utakmicu je završio sa osam igrača, pa mu se rival u nastavku smilovao i iz igre izvukao tri igrača, kako bi barem donekle uspostavio ravnotežu.\nBalans nikako nije mogao da pronađe Vonderotov golman Marko Kviotek, koji je primao gol svake dve minute, pa su par dana nakon debakla, na trening njegovog kluba došla dva policijska vozila, a golman je odveden na ispitivanje u policiju.\nDok je u pratnji dva policajca napuštao teren, zapanjenim igračima je poručio: „Samo žele nešto da raščiste“. Nakon toga se nije vratio u klub, niti odgovara na telefon, a policija odbija da komentariše zašto je priveden.\nUprkos svemu, direktor Vonderota se nada da će nesrećni golman biti pušten do njihove iduće utakmice, prenose mediji.


Uhapšen predsednik opštine Grocka zbog napada na novinara Milana Jovanovića\n"Šest godina se borim za ovo. Istražujem, pišem, podnosim prijave", rekao je Jovanović za VICE.\n25 Januar 2019, 7:40pm\nPredsednik opštine Grocka Dragoljub Simonović uhapšen je i zadržan u policiji zbog sumnje na podstrekivanje paljenja kuće novinara Žig info Milana Jovanovića saopštio je predsednik Aleksandar Vučić.\n- Želim da vas obavestim da je policija Srbije 25.1.2019. uhapsila i zadržala Simonović Dragoljuba, predsednika Opštine Grocka, predsednika opštinskog odbora SNS i glavnog odbora SNS-a - saopštio je Vučić i dodao da "partijska knjižica nikoga neće zaštiti od odgovornosti, novinari će biti zaštićeni, svidelo se to nekome ili ne, a nasilje će biti najoštrije kažnjeno".\n- Niko nema pravo da dira novinare, nasilje će biti najstože kažnjeno. Ovo je poruka svima na lokalnom nivou, da nasilje neće biti tolerisano. Više neće biti nekažnjivosti političara, jednom ćemo da prekinemo taj začarani krug - naveo je Vučić.\n- Znali smo još danas popodne da je uhapšen. Sada moramo da ispratimo i suđenje, da vidimo za šta će ga teretiti i kakvu će kaznu tražiti. Nije on jedini, ima mnogo Dragoljuba Simonovića koji su se učlanili u SNS i koriste funkcije - kaže Milan Jovanović za VICE.\nNovinar portala "Žig info" čija je kuća zapaljena 12. decembra 2018. godine za VICE je dodao da nije u stanju da daje duže izjave.\n- Ušli smo u sedmu godinu da se ovo desi. Ja već čitavih šest godina istražujem, pišem, podosim krivične prijave. I on je tek sad uhapšen - rekao je Jovanović, koji se uoči Nove godine suočio sa još jednom vrstom napada, kad je pokušana provala u stan u kojem je privremeno boravio na Banovom brdu.\nPrema saznanjima do kojih je tokom istrage došla policija, navedeno je na konferenciji za štampu predsednika Srbije, Simonović je preko jednog policijskog službenika Igoru Novakoviću preneo nalog da se napadne novinar portala Žig info Milan Jovanović, objasnio je Vučić.\nDa podsetimo policija je ranije uhapsila osumnjičene Aleksandra Marinkovića i Bojanu Cvetković Šijacki, koja je priznala krivicu u zamenu za kaznu od 50.000 dinara i kućni pritvor od šest meseci.\nJovanović je više puta kao glavnog nalogodavca napada označio Dragoljuba Simonovića, koji je i ranije bio poznat po nasilničkim ispadima.\nOvo nije prvi put da je Simonović napao Jovanovića. Kako je to novinar i bivši policajac potvrdio ranije, a preneli srpski mediji, Simonović je 2015. daskom napao Jovanovića jer je protiv njega podneo krivične prijave.\nSimonović je nakon što ga je Jovanović označio kao nalogodavca napada prošle godine rekao da se te optužbe "kose sa zdravom pameću".\nTagged:HapšenjeMilan JovanovićNapadGrockaDragoljub Simonović


Uspješna Investiciona konferencija – Usvojeni zaključci | Banjaluka.net\nU Laktašima je danas završena Prva investiciona konferencija “Mogućnosti i izazovi privrednog razvoja Republike Srpske” u organizaciji Investiciono-razvojne banke.\n– Zaključci konferencije su dosta dobri i Vlada je spremna da ponudi novi okvir u smislu da ih podrži u svom domenu kako bi se stimulisala privreda – rekao je Dodik i zahvalio svim privrednicima u Srpskoj što uprkos pandemiji nisu odustali zbog čega će im vlast pomoći na realnim osnovama.\nTakođe, postoji potreba i za podsticanjem dijaspore na povratak i ulaganja u Republiku Srpsku, poslovno povezivanje sa domaćim preduzećim, transfer novih znanja i tehnologija, te institucionalnom i finansijskom podrškom za uključivanje domaćih privrednika u “evropske lance vrijednosti” i globalne razmjenske tokove.\nZa postizanje ciljeva privrednog razvoja i potpunu transformaciju Republike Srpske u dinamičnu i otvorenu ekonomiju potreban je koordinisani napor i potpuna sinergija svih nosioca razvoja među kojima se, svojom ulogom, značajem i dosadašnjim rezultatima posebno izdvaja Investiciono-razvojna banka Republike Srpske. Neophodno je osigurati kontinuirano proaktivno djelovanje u odnosu na stvarna i potencijalan krizna stanja, kako bi se problemi pretvorili u izazove, a izazovi u konkretne razvojne prilike, navedeno je u zaključcima Prve investicione konferencije “Mogućnosti i izazovi privrednog razvoja Republike Srpske”.